“Dagoeneko ez gara planeta salbatzeaz ari, krisi klimatikoaren ondorioz arriskuan dauden gizakiez hitz egin behar dugu" | Cursos de Verano UPV/EHU\nGlasgowtik iritsi berri da Irene Baños, bertan COP-26an izan da, klimari buruzko Nazio Batuen konferentzian. “Ecoansias” liburuaren idazlea da, baita ingurumen kazetaria ere. Irenek itxi zuen Donostia Sustainability Forumeko jardunaldi irekien programa, ekoantsietateari eta ekintza klimatikoari buruzko hitzaldi batekin.\nBere hitzadian zehar eta ondoko elkarrizketan ere Irene Bañosek bereziki nabarmendu zuen hezkuntzak eta ingurumenari buruzko informazioak nolako garrantzia duten herritarrek arazoaren larritasuna uler dezaten. “Ez dira inpaktu abstraktuak soilik, pertsonengan oso eragin zuzenak baizik: klima-aldaketak eragindako migrazioak, goseteak, gaixotasunak eta galera ekonomikoak” azaldu zuen.\nEz gara hartz polarra edo planeta salbatzeaz ari, krisi klimatikoaren ondorioz arriskuan dauden gizakiez baizik. “Ez gara desagertuko, baina onartzeko prest gauden sufrimendu mailan pentsatu behar badugu” zioen, eta “zenbat eta beranduago ekin, ondorioak orduan eta okerragoak izango direla” gehitu zuen.\nCOP 26 ¿arrakasta edo porrota?\nGlasgowko goi-bilerako emaitzak dezepzio pixka bat sortu zuen arren, Irene Baños baikor agertu zen lortutako lorpenengatik. “Asko dago egiteko, baina aurrerapenak egin dira. Aurrerapen horiei buruz oso gutxi hitz egin da komunikabideetan”. Aurrerapen horien artean nabarmendu zen lehen aldiz agerian jarri dela lortu beharreko helburua zein den. Industria-iraultzaren aurreko datuekin alderatuta planetaren tenperatura globala 1,5 gradu baino ez igotzea dela, alegia. Parisko Hitzarmenean itundutakoa baino asmo handiagoa.\nHelburu hori lortzeko, Glasglowko Akordioak CO2 emisioak %45 murriztea proposatzen du 2030 baina lehen. Gainera, herrialde sinatzaileek beren helburuak lortzeko planak urtero aurkezteko konpromisoa hartuko dute. Gehien aipatutako gaia, kazetariak adierazi duen moduan, erregai fosilak klima-aldaketaren erantzule direla NBEk antolatutako klima-negoziazioen historian lehen aldiz zuzenean aipatu izana da. Azken unean, baina, ikatzaren erabilera murrizteko beharra adierazi dute, ez erabat deuseztatzekoa. “Berandu gabiltza, gaizki, baina itxaropena ez galtzeko arrazoiak ere baditugu”, esan zuen Irene Bañosek.\nBaikortasun hori, “geunden baino hobeto gaudela” pentsatze hori, antsietatea saihesteko lagungarria izan daiteke. Ingurumen hondamendiek ekarri ditzaketen ondorioetan pentsatzeak eta eragozteko ezer egin ahal ez izateak antsietatea ekartzen baitu maiz. Irene Bañosek berak onartzen du “Ecoansias” liburua egunero informazio negatibo ugari jasotzen zuen garaian eta bera ere larrituta sentitzen zenean idatzi zuela. Horregatik planteatzen du ingurumenarekiko ardura hori ekintza klimatiko bihurtzea.\n“Baikortasunerako lekua utzi behar da, biltzar horietan ikusten baita zenbat jendek egiten duen lan aldaketaren alde. Porrotik handiena eko-antsietateak sortzen duen porrotak eta bakardadeak irenstea litzateke”, erantsi zuen.\n“Titular katastrofista gehiegi plazaratzen dira, baina oso gutxi hitz egiten da egin daitekeenaz, gehiago ahaldundu behar dira herritarrak. Egiten ari dena eta egin daitekeena kontatu behar da”, eta gaineratu zuen frustrazio hori, ingurumeneko hondamendiaren beldur hori “ekintza eraldatzaile bihurtu” daitekeela. Alde horretatik, komunikazioa eta ingurumen-hezkuntza oso garrantzitsuak dira aldaketak lortzen dituzten jarduerak eta ekimenak ezagutarazteko.\nEkoantsietatetik ekintza klimatikora\nIrene Bañosek hiru printzipio definitu zituen frustrazioa ekintza klimatiko bihurtzeko:\nInguruan ditugun pertsonei gure kezken berri ematea eta edozein unetan klima-aldaketari buruz hitz egitea, arreta mediatikoa erakarriz eta eguneroko elkarrizketen zati izan dadin lortuz.\nErrua uxatzea, dena ondo egiten saiatzea, esate baterako, birziklatzeak edo kontsumo jasangarriak antsietatea sortzen du\nEkintza kolektiboetan parte hartzea, hala nola kontsumo taldeetan, komunitate energetikoetan eta elkarrizketa eta eztabaida programetan.\nHiru printzipio eta ekintza ugari norabide desberdinetan. Azaldu zuenez, “kontsumoa murriztu behar da, ezin da egungo mailekin energia-trantsizioa egin. Ezin dugu errekuntza-auto bakoitza auto elektriko batekin ordezkatu, ez baitago horretarako baliabide edo lehengairik. Askoz sistema zirkularragoa sortu behar dugu”.\nKontsumitzen ditugun produktu guztien ordez bio edo eco zigilua dutenak erotea ere ez da nahikoa, egungo erritmoan kontsumitzen jarraitu ezkero. “Gure kontsumitzeko era ez da jasangarria, produktuak datozen tokitik datozela”. Alde horretatik, lasai ederrean kontsumitzeko iragarritako produktuak aipatu zituen, hala nola bioerregaiak, beste herrialde batzuetan elikadura-krisiak sortzen dituztenak. “Oinarrizko sistema aldatu behar da, eta hori da konplikatua, ez baitago gutxiago kontsumitzeko eskatuko dizun enpresarik”. Ala, ingurumen-hezkuntzaren garrantzia nabarmendu zuen, ekintza klimatikoa eta marketina besterik ez dena bereizteko. “Oinarrizko aldaketa hori enpresak behartzen dituen legeriatik eta ingurumen-hezkuntzatik etorri behar da”.\nGutxiago kontsumitzeak gure bizi-kalitatean eraginik izango ote zuen galderari baietz erantzun zion. “Bizi-kalitate hobea izango genuke beste hazkunde mota batekin. Bizi garen azkartasunak prekarietate handiagoa sortzen duen begizta batean gaude. Bizi-kalitatea gero eta okerragoa da, denbora gutxiago dugu janaria prestatzeko, batetik bestera mugitzeko, eta horrek eragina du kontsumitzen dugun moduan. Gazteak gero eta ezegonkorrago bizi dira. Hazkunde-eredu horrek ez du funtzionatzen”.\nIrene Bañosek gogoetarako gai pat proposatu zuen. Lehenbailehen jardun behar dela esan zuen, baina “presa hori poliki kudeatu behar dela. Sortzen, kontsumitzen eta baztertzen dugun erritmoa geldiarazi behar baita”.


Jon Sarasua: "Hemengo ezkerra eskuina da" • ZUZEU\nSarasua: “Hemengo ezkerra eskuina da”\nAsteazken arratsaldean 70 lagun bildu ziren Azpeitiko Sanagustin Kulturgunean, Aho Bizarrik Gabe solasaldien baitan, Jon Sarasuaren eta Josu Azpillagaren solasaldia entzuten. Hemen jaso ditugu Olatz Prat Urola Kostako Hitzako kazetariak egindako kronika, eta Erlo Telebistak egindako bideoa.\nSarasuak iaz ateratako Hiztunpolisa liburua hartu zuen abiapuntu Azpillagak, eta hori idazteko arrazoiaz galdetuta “euskararen inguruan, urte askoan barruan gordetzen joandakoen pisua arintzeko” egin zuela adierazi zuen Sarasuak. “Eztabaidarako liburua” dela dio.\nIzan ere, “gandututa” dago bere ustez euskararen etorkizunaren inguruko ikuspegia, “badakigu nondik gatozen, baina zeintzuk dira hurrengo pausoak?” galdetu zuen. Iraganean emandako pausoak azpimarratu zituen, euskara batua sortzea eta Ikastolak sortzea, besteak beste.\nBere ustez, ideologia modernoek ez dute aurkitu kultura garatzeko tresnarik, “herri txikioi dagokigu lan hori”, zioen. Etxea (egitura politikoa) eta sua (euskal jarraidura kulturala) bereizten ditu Sarasuak. “Euskaldunok gehienetan etxerik gabe egon gara, eta hala ere, gure hizkuntza eta kultura transmititzen asmatu dugu, sua bizirik mantendu dugu”, esan zuen. “Etxeari buruzko iritzi desberdinak izanda ere, sua elkarrekin zaindu behar dugu”, gaineratu zuen. Euskararen hauspoa gizarte erakundeek astintzen dutela eta erakunde publikoek ere “indar handia” egiten dutela azaldu zuen.\n“Ezkerra eskuina da”\nEzkerrarekin “azkenaldian kritiko samar” aritzeaz galdetu zion Azpillagak. “Ezkerraren gune sendoetan lan egitea egokitu zait, eta horietan zenbat eta gehiago sakondu, diskurtso batzuk agortzen joan zaizkit barruan”, adierazi zuen Sarasuak. “Ez dakit ezkerraz hitz egin daitekeen gaur”, izan ere, bere ustez “ezkerrak liberalismo sozialdemokratikoari kolore gorrixeagoa eman besterik ez dio egiten gaur egun, dimititu egin du Marxek aipatzen zuen azpiegitura hura eraikitzetik”. Hemengo ezkerra desagertzera doa bere ustez, “hemengo ezkerra eskuina da”, zioen.\nGarabide proiektuan ari da gaur egun Sarasua, “euskararen herriak egin duen lana beste herriekin partekatzen”. Herri indigenekin aritzen da gehienbat. Azpillagak zera galdetu zion, ea zer den haiei guretik atentzioa gehien ematen diena. “Ikastolen lana egiten zaie harrigarrien, duela 50 urte euskararen egoera zena izanda eta frankismo betean, gure gurasoen belaunaldiak horrelako proiektu bat martxan jartzea”, nabarmendu zuen.\nAlderantziz, herri indigenen kulturak bera zertan harritzen duen galdetuta, haiek “kultur-fluxu zabalagoa” dutela eta “transmititzen eta berritzen” jakin izan dutela nabarmendu zuen, “guretzat hizkuntza izan da ia dena, eta bidean gauza asko utzi dugu”. Euskalgintzari “etorkizuneko aurreikuspena eta estrategia falta zaizkio”, Sarasuaren ustez.\nDebagoienako eragile eta enpresa sareaz ere aritu ziren Azpillaga eta Sarasua. Bailararen funtzionamendua lau ardatzetan mugitzen dela adierazi zuen: euskaltasuna, elkartasuna, iraunkortasuna eta, batez ere, autoeraketa. Azken hau da, bere ustez, mugimendu kooperatibistaren gako eta erronka garrantzitsuenetakoa. “Euskalgintza bezala, ordea, kooperatibismoa ere noraezean” dabilela nabarmendu zuen, “eta orain bakoitzak ahal duena egiten du”. Horrek dakarren arriskua, bere ustez, “kooperatibismoak bere espiritua galdu eta teknokrazia barne demokraziari gailentzea” da. Enpresen “barne demokrazia” indartu beharraz aritu zen: “Nola da poisble estatuko presidentea aukeratu ahal izatea, eta ez geure enpresakoa?”.\nHamalau urte dira Sarasuak bertsotan aritzeari utzi ziola, eta orain, bertsolaritzaren martxaz galdetuta, entzuleen artean zituen Imanol Lazkano, Jose Luis Gorrotxategi eta Laxaro Azkune, nahiz Erniarraitz bertso eskolako hainbat ikasleri keinu eginez, “entzutea eta isiltzea” dagokiola iritzi zion umore puntuarekin: “Bestela, aurpegiratuko didate ea zer egiten nuen neuk bertsotan nenbilenean”.\nHariari eutsiz, oro har, “osasuntsu” ikusten du bertsolaritza. “Etorkizuneko ikuspegia izan du, eta hasieran ametsak ziren horiek betetzen ari dira: dokumentazio zentroa, ikerketak, bertsoa telebistan txertatzea edo bertso eskolak sortzea, esaterako”. Belaunaldi berrietan bertsolaritzak izango duen lekua “gure antolakuntza eta energiaren araberakoa” izango dela zioen, “hori ez digu independentziak emango”, baieztatu zuen.\nBertsoak tentatzen du, oraindik, Sarasua, baina ez plazak. Duela urte batzuk baino “erdoilduago” sentitzen du bere burua bertsotarako; urtean behin, ordea, “erdi sekretuan saio bat” egiten duela aitortu zuen.\njon sarasua, Josu Azpillaga\n25 pentsamendu “Jon Sarasua: “Hemengo ezkerra eskuina da””-ri buruz\niñaki 2014-05-30 23:42\n” Belaunaldi berrietan bertsolaritzak izango duen lekua “gure antolakuntza eta energiaren araberakoa” izango dela zioen, “hori ez digu independentziak emango”.\n“Euskaldunok gehienetan etxerik gabe egon gara, eta hala ere, gure hizkuntza eta kultura transmititzen asmatu dugu, sua bizirik mantendu dugu”\nIndigenok ez dugu zalantzan jarriko gizon txuriaren nagusitasuna. Estatua, politika,… ez dira guretzat eginak, espainolen eta frantsesen gauzak dira.\nIban 2014-05-30 23:53\nErakunde publikoek indar handia egiten omen dute euskararen alde. Jakin daiteke zeintzuek? Ala guztiek?\nBilboko udalak indar handia egiten du? Iruñekoak? Jaurlaritzak? Arabako Foru Aldundiak?\nBerdin da nork gobernatzen dituen? Berdin bultzatzen dute PP-k, EAJ-k eta Bilduk? Norabide berean?\nZanpan 2014-05-31 00:40\nSistema honen onuradun izatea eta sistema horren kontra bozkatzea. Horixe omen egungo europar ezkertiarraren gezurra. Kontzientzia txarra ideologia progrearekin garbitu nahia. Nik horri, gezurra baino, kontraesana deituko nioke, baina ez nuke kontraesana horrela gutxietsiko, kontraesanak dakar-eta dialektika, borroka (baita norberaren buruaren kontrakoa ere), aldaketa azken finean. Progre horiek izango liratekeela beren estatusa su ta gar defendatuko luketenak, estatus hori arriskuan ikusiz gero? Batzuk beharbada bai, agian asko ere bai. Baina beste batzuk, edo agian beste asko, ez. Hipokritak? Ez dakit, hola hitz egitea ez zait batere elegantea iruditzen. Ez zaizkit eleganteak iruditzen kargu hartzearen doinua daramaten hitzak. Erraza da, eta horretan indar eskuindar eta erreakzionarioak maisu dira, inoren kontraesanetan zirikatzea. Hori egiten ari dira, oraintxe bertan, Podemoseko P. Iglesiasekin. Hori egin dute, betidanik, ezker abertzalearen aurka jotzeko. Ez dakit zeinek ez dakit nolako kotxea daukala eta 11 izarreko jatetxeetan jaten duela… Hola jarrita, noski, koherenteena eta kontsekuenteena, gaur eta hemen, behintzat lana, etxea eta oinarrizko beharrak aseturik badituzu, PNVkoa edo PPkoa izatea da. Hori ari ote da Sarasua iradokitzen? Azken finean, hemengo ezkerra eskuina bada, hobe dugula originala hautatzea mozorrotuta dagoen hipokrita baino?\nIban 2014-05-31 12:32\nZanpan, esan duzu:\n“Hipokritak? Ez dakit, hola hitz egitea ez zait batere elegantea iruditzen. Ez zaizkit eleganteak iruditzen kargu hartzearen doinua daramaten hitzak. Erraza da, eta horretan indar eskuindar eta erreakzionarioak maisu dira…”\nHorretan ezker abertzalea “master-comander”, eztok?\n“Hipokritak”, “nazkagarriak”, “ustelak”, “putreak”, eta abar luze bat erabili ditu ezker abertzaleak atzo gauera arte beste indar guztiak -den denak- deskalifikatzeko.\nBestela, Sarasua esentzialismoan murgilduta dago, ezker abertzalea oso oraintsura arte bezala, eta esentzialismotik egiten dio kritika, odolkiak ordainetan. Ahaideen arteko gorrotoak.\nBitxia da, ezkerreko unibertsokoak nor bano nor puruago, hatzamarrak begietara gabiltzan artean, borroka gaiztotu horietan baztertuta gertatu direnak, EAJ-k jasoko ditu bere altzora berandu gabe, eta ezker abertzaleak anatematizatu eta traidoreen olinpora erbesteratu betiko. Ohiturak eta ohiturak daude.\nAmonamantangorri 2014-05-31 16:57\nAitor dut googlen begiratu behar izan dudala, jakiteko/gogoratzeko zertan datzan “Marxek aipatzen zuen azpiegitura” delakoa, antza denez, egungo ezkerrak eraikitzetik dimititu duen hori: “Marx-en ikuskera materialistaren arabera, egitura ekonomikoa da produkzio-moduen oinarria. Azpiegitura ekonomikoa produkzio-indarrek eta produkzio-harremanek osatzen dute”. Filosofia irakasle baten blogetik hartu dut.\nZanpan 2014-05-31 22:36\nEtakundea tiroka ari zelarik, jakina, deskalifikazioak nahinon, eta “master-comander” sailkapenaren top-tenerako bat aukeratu beharko banu, hauxe: “No son vascos, son alimañas”, esandakoagatik baino, nork eta zer testuingurutan bota zuen kontuan hartuta, noski.\nIragana iragan, denok saiatu beharko dugu halako apotzarrak irensten. Baina nor-eta Sarasua, noiz-eta orain, indar metaketa, herrigintza eta eraikuntza beti mihipuntan dituelarik, purotasun eske etortze hori ez zait batere elegantea iruditu, are gutxiago, eta hau nire interpretazioa da eta agian erraturik egongo naiz, PNVra pasatzeko egiten digun gonbidapen inplizitua txertatzen digula.\nBeste kontu bat: bota beza lehen harria esentzialismoan gutxi-asko murgilduta ez dagoena. A, eta esentzialismoa mota askotakoa izan daiteke, jakina, postmodernian ere badago esentzialismorik, eztok?\nIban, zuk diozu: “borroka gaiztotu horietan baztertuta gertatu direnak, EAJ-k jasoko ditu bere altzora berandu gabe, eta ezker abertzaleak anatematizatu eta traidoreen olinpora erbesteratu betiko”. Tira, hori aurreiritzi bat baino ez da, zure herrak nondik nora doazen argi erakusten duena; eta oso errespetagarria da, baina ez du balio.\nIban 2014-05-31 23:26\nGaldu egiten naiz posmodernia eta halako kontzeptuekin. Bakarrik diot ezker abertzalea purutasunean eta esentzialismoan murgildu dela atzo gauera arte, gauetik goizera, besteetan seinalatzen zituen fraka jaiste guztiak praktikatzen hasi den arte. Bestela iruditzen zait Sarasua ere halaxe ari dela. Esentzialismotik et purutasunetik. Xinmas.\nEta EAJ-n bukatuko duelako kontu hori, eskarmentuak esaten du. Ezer abertzaleak gogor eta amorruz jipoitu ohi ditu disidenteak, edo gertuko posizioetatik ezker abertzalea kritikatzen dutenak. Hain gogor ze, horietako askori EAJ-k abegi egin eta bertara biltzen dira, babesera.\nAh! Eta nigatik, hor konpon herrak, EAJ eta ezker abertzalea.\nEtxar 2014-05-31 23:48\nIruzkinetan zenbat lerdokeria “heterodoxoa” eta intelektualoide irakurri behar Sarasuak egindako kritika argi eta zentzudunagatik: egungo ezker abertzaleak jarrera iraultzailea albo batera utzi du eta IU, Aralar, EA eta enparauen diskurtsoa eta praktika sozialdemokratizatuaren antzekoa dauka. Harrigarria egiten zaidana gaur egun egia hori esaten euskal intelektual bat ausartzea da, etengabeko gorazarre eta laudorioak bota beharrean, euskal inteligentsia gehienak egiten duen bezala.\nIban 2014-06-01 00:18\nEskerrak Kixmi etorri den nor bere lekuan jartzera. Sarasua, intelektual argi, zentzudun eta kritikaezina. Besteak, lerdoak. Ondo merezita genuen!\nEtxar 2014-06-01 12:14\nEz zara zu izango eleganziaz, purutasunaz, heterodoxiaz eta abarrez pontifikatzen duen bakarra. Utzi zerbait besteei !\nIban 2014-06-01 13:00\nBai Etxar. Lerdook zure esanetara beti. Bejondeizula.\nEtxar 2014-06-01 15:22\nBai, Iban, eta puruak eta dogmatikoak zeurera. On egin !!\nIban 2014-06-01 17:09\nHik esan duk!\nZanpan 2014-06-01 00:57\nIban, niri bost axola dit Sarasuak zer bide hartzen duen; baita PNVn sartzen bada ere. Norbera da bere buruaren jabe eta norberak ikusiko du zer bide ibili nahi duen eta zerk motibatzen duen. Hobe PNVn Sarasua gehiago egotea, eta Azkuna gutxiago. Hala ere, uste dut Sarasuak dotoreago jokatu beharko lukeela. Hiztunpolisean arranguraturik ikusten dut, oso, ezkerrarekin oro har eta ezker abertzalearekin bereziki, urteetan sektan buru-belarri sartuta egon ondoren, halako batean, mitoa erori eta bere bidaide eta kide izandakoei buruz kristorenak esanez hanka egiten duenaren jarrera hartuta bezala. Nahi nuke erraturik egotea, hala ere.\nBestalde, esaten duzu ezker abertzaleak gogor jipoitzen dituela disidenteak, hain gogor ze EAJ-rekin bat egiten duten. Zure teoria horri ez diot fundamentu handirik ikusten. Gainera, ez dakit nondik atera duzun jeltzaleen etxea bake santuaren tenploa deneko kontu guztiz naïf hori. Ez zara gogoratzen nola ibili ziren Garaiko eta Arzallus elkarri sastaka? Nola banatu ziren koadrilla osoak Eukal Herriko herri-hirietan elkarri inon direnak eta ez direnak esanez? Eta Joseba Agirre, eta Gebara…? Portzierto, badakizu eszisio ezinago traumatiko haren adar bat Bildun dagoela egun? Non topatu du babesa Garaikoren alderdiak?\nIban 2014-06-01 09:37\nNik ez dut esan EAJ ezeren tenplua denik. Soilik esan dut jakin duela ezker abertzaleak egurtutako zenbait jende erakartzen. Alderantziz ez dakit gertatzen ote den.\nNik uste dut ez dudala gezurrik esan. Ezker abertzaleak bere soka estukoak ez direnak gaizto gogor zigortu izan ditu atzo gauera arte. Galdetu Garaikoren alderdiko asko eta askori, edo Zabaletaren alderdiko asko eta askori, Bildun sartu ez diren horiei guztiei. Besterik gabe.\nZanpan 2014-06-01 13:48\nOndo dago, Iban, plazera izan da zurekin eztabaidatzea. Orain iduri du trolen ordua iritsi dela. Ondo izan.\nIban 2014-06-01 14:57\nI. Larrea 2014-06-02 13:43\n“AÑORANZA DE UN PASADO QUE NO VOLVERA”\n“…Por eso es importante discernir entre reforma y alternativa. La alternativa al capitalismo no es un capitalismo diferente sino un sistema diferente. Completamente diferente. Cuando la reforma se convierte en techo y objetivo, cuando no existe una alternativa, el capitalismo se reproduce una y otra vez.\nItzain 2014-06-02 14:18\nOso interesgarria nire ustez. Horra brtatik ateratako zenbait zertzelada:\nHerri bezala azken 50 urtetan egindako lana (euskara berreskuratzen) ikaragarria, baina egiteke daukaguna asko da oraindik.\nHurrengo urratsak zeintzuk behar duten ez gaudela gabiltza\nEuskararen herri edo komunitate gisa non ikusten dugun gure burua hemendik 30/50 urtetara, eta urratsak zeintzuk behar duten falta.\nIdentitatearen inguruko diskurtsorik ez.\nHizkuntzak eta kulturak garatzeko egitasmorik ez dute aurreikusi ez ezkerrak, ez eskuinak ere. Hemen ere ez.\nEuskaldunok etxerik gabe egon behar izan dugu, baina gure kulturaren sua, hizkuntza transmititzea lortu dugu.\nEzberdinen arteko elkarlanaren beharra.\nAzken 50 urteetan hanka sartze ugari, eta gehienak nork bere egia politikoa besteei inposatu nahi izateagatik.\nGizarte erakundeak eta Erakunde publikoen sorta, aurrekoei laguntzen dietenak… Etorkizunean ere bi familia horien beharra izango dugu… (!!!)\nSistemaren barruko ezkerrari ezker deitzea ere, zalantzagarri.\nUneotan ezkerrak liberalismo sozialdemokrata bati kolore gorrixeagoak ematen soilik.\nEzkerra ez ote den bihurtu sektore zabaletan, konzientzia onari eusteko mekanismo bat.\nNahi dugu zirkulua kuadratu: Ongizate Estatua mantendu, estatus ekonomikoari eutsi, eta aldi berean, tabernan eta botuetan diskurtso anti-sistema egin. Diskurtso demagogikoak dira.\nHemengo ezkerra eskuina da, … datozen urteetan transiziogileen eta garapenzaleen arteko eztabaidak sortzera doaz.\nHerri bezala, azken 50 urtetan egin dugun lana, erdi-purdikoa guri iruditu eta hala izan arren, mundu mailan kultura eta hizkuntza gehienak nola dauden ikusita oso balio handikoa izan liteke inspirazio bezala, eta estrategia bezala… Badugu zer partekatu. Haiengandik zer ikasia ere badaukagun bezala…\nzakarias aiztierdi 2014-06-03 13:13\njode, ze pisua den Sarasua Donea. Ta krixto guztik eaman behar al du bee herrira? nik mezak aspaldi utzi nittun\nAitzakierdi 2014-06-04 13:22\nBai. Baina argudiorik batere ez. Bateko pisua dela, besteko sermoilarie dela… baina esandakoari erantzuteko ardudiorik batez. Typical basque revolutionary method.\nTxeng Guai Txi 2014-06-04 16:30\nEta hau guztia Unfuturoparanuestropasado esistituko ez balitz bezela?\nTxeng Guai Txi 2014-06-04 18:54\nIñaki Larrañaga Irizar sermoilari bokazionalak iaz 80 urte bete zituenean, bidali al zioten honelako gorazarrezko gutun hunkigarririk EHU-Jaurlaritza tandem politikolinguistikotik?\nTxeng Guai Txi 2014-06-04 18:56\nTribute to the sociolinguist Joshua A. FISHMAN\nParticipation in the Album of Greetings, May 2006\nXabier Erize (Researcher in Sociolinguistics)\nNicholas Gardner (Department of Culture of the Basque Government)\nMari Carmen Garmendia (Former Minister, Department of Culture of the Basque\nIñaki Martinez de Luna (University of the Basque Country, Sociological Research Unit\nof the Basque Government)\nMikel Zalbide (Department of Education of the Basque Government)\nJoshua, dear friend, we send you our most genuine congratulations, to you, and\nalso to your family and friends, for having achieved the age of 80 this year and having\nlived such an enriching life. You have become an essential reference in the\nsociolinguistics field as a teacher and researcher in both the second half of the 20th\nCentury and the beginning of the 21st Century. We have particularly valued your\nprofessional contribution for your broad understanding of sociolinguistics, for your\ninterdisciplinary approach (sociological, political, psychosocial), for the use,\ninterrelation and proper study of both theoretical and empirical perspectives, for your\ninspiring contribution of new ideas on the evolution of ideologies worldwide and for\nyour research and comparison of different sociolinguistic contexts.\nFurthermore, we take this opportunity to thank you warmly for being a role\nmodel to follow for experts on sociolinguistics worldwide. Your publications, as well as\nyour participation as general editor of the International Journal of the Sociology of\nLanguage (IJSL), are to be highlighted, because your main fields of study have included\nendangered and minority languages and speech communities to which you have become\na reference, as is the case of our Basque community.\nSpecifically in our case, from the Basque Country, we specially want to thank\nyou for the interest, support and help we have received from you. In fact, your interest\ntowards us comes from a long way back, as you often mention “the case of Basque” in\nyour publications, such as Reversing Language Shift; Theoretical and Empirical\nFoundations of Assistance to Threatened Languages (Multilingual Matters, 1991), and\nCan threatened languages be saved? (Multilingual Matters, 2001), where “the case of\nBasque” is one the four cases chosen from Europe (Azurmendi, Bachoc & Zabaleta,\n2001). You have indeed given us support in different ways: by participating in the\ndevelopment of the Basque Government’s language policy by presenting papers at\nCongresses (II. Mundu Biltzarra: Euskara Biltzarra, Eusko Jaurlaritza, 1987; Euskal\nEskola Publikoaren Lehen Kongresua, Eusko Jaurlaritza, 1990), or by leading relevant\nseminars, as well as by maintaining fruitful and rewarding relationships and contacts\nwith some Basque sociolinguists.\n1Thank you also for your efforts, as general editor of the IJSL journal, to have a\nmonographic number included on the “the case of Basque”. In order to spread\nawareness on the Case of Basque from a sociolinguistic perspective worldwide, this\ninitiative has finally been published in two parts: the first one, in the IJSL journal,\nentitled The Case of Basque: From the Past toward the Future (IJSL, 174, Maria-Jose\nAzurmendi and Iñaki Martinez de Luna issue editors, 2005), and the second one,\nentitled The Case of Basque: Past, Present and Future (Maria-Jose Azurmendi and\nIñaki Martinez de Luna eds., Soziolinguistika Klusterra, 2006).\nWe would like to encourage you to keep working as you have been doing until\nnow and to keep enjoying life, not only from a sociolinguistics viewpoint but also with\nMaidagan eta Aierdi den Luki 2018-02-06 13:53


“Osasunaren eraikuntza positiboak gorputz aniztasuna onartzea eta norbere burua maitatzea ere landu beharko lituzke” :: Buruxkak Liburutegi digitala\n“Osasunaren eraikuntza positiboak gorputz aniztasuna onartzea eta norbere burua maitatzea ere landu beharko lituzke”\nUztaro aldizkariaren 104. zenbakian, besteak beste, Nahia Idoiaga Mondragon eta Maitane Belasko Txertudi UPV/EHUko psikologia saileko ikertzaileen “Loditasunaren gizarte-irudikapenak eta emozioak gazteengan” lana argitaratu dute. Idoiagak eman dizkigu lan horren xehetasunak.\nUnibertsitate mailako ikasleen ikuspuntutik landu duzue loditasunaren gizarte-irudikapena. Zein helbururekin? Nondik abiatu zarete?\nGuk loditasunaren lanketa maila sozial eta psikologiko batean egin nahi izan dugu. Hau da, loditasuna zientifikoki zer den baino loditasuna gazteentzat zer den aztertu nahi izan dugu, nola ulertzen duten haien eguneroko bizitzan, nola bizi duten emozio mailan etab. Gazteak lagin bezala hartzea EAE-ko Osasun inkestan oinarritu genuen. Izan ere bertako datuen arabera biztanleriaren %51,8ak gehiegizko pisua du (gorputz-masaren indizea >25) eta biztanleriaren %47,2ak pisua galdu nahiko luke. Emaitza hauek goitik behera aldatzen dira pertsona gazteen artean, izan ere, 18-26 urte bitarteko adin tartean %17,1ak du gehiegizko pisua, baina %30,9ak pisua galdu nahiko luke. Emaitza hauek, loditasuna gazteriaren gizarte irudikapenen artean bereziki gai garrantzitsua dela iradoki ziguten eta horregatik erabaki genuen lantzea.\nXXI. Mendeko gizartearen osasun-erronka nagusietariko bat gizentasun-indize altua dela diozue. Zergatik?\nBeno hau ez diogu guk, hau Osasun Mundu Erakundeak eta halakoek diote, maila mediku batean behintzat. Guk lan honen bidez babestu nahi duguna zera da maila mediku horretaz gain maila sozialean ere erronka dela loditasuna. Izan ere gure emaitzek adierazi dute medikoki lodi egon edo ez, gazteak baztertuta sentitzen direla lar maiz haien gorpuzkeragatik. Hori, gure ustez erronka sozial bat da. Izan ere, gure emaitzek frogatu dute norbere burua lodi hautemateak gaizki sentiaraztea hein handi batean presio sozialarekin askoz lotuago dagoela norbere osasun edo norbere buruarekin eroso sentitzearekin baino.\nEgindako azterketaren arabera zerekin lotzen dute unibertsitateko ikasleek loditasuna?\nGuk egindako ikerketan loditasuna hitza entzutean burura zer zetorkien galdetu genien gazteei eta ateratako gai garrantzitsuenak: osasun kaxkarra, taila handiko arropak, nola ikusten dute pertsona lodiek beraien burua eta nola ikusten ditu gizartea eta pisua gutxitzea izan ziren.\nArropetan eroso sartzea, ez sartzea faktore gakoa dela ikusi duzue Arropa-taila estandarretan eroso sartzea sozialki onartua izateko aldagai gisa barneratzeraino.\nArropetan eroso sartzea edo ez sartzea gazteak lodi sentitzea edo ez sentitzea erabakitzen duen faktore gakoa dela aurkitu dugu. Arropa estandarretan eroso ez sartzeak lodi sentitzea erabakitzen du eta itsusitasunarekin estuki loturik dago. Ondorioz, arropetan eroso sartze hori obsesio gisa deskribatzen dute gazteek eta beraiengan mina, tristura, melankolia eta herstura sortzen duela adierazten dute. Beraz, faktore estetikotik harago, arropetan eroso sentitzea gai garrantzitsu eta erabakigarria da loditasunaren ulerkuntza eta bere ondorioak erdiesteko. Ondorioz, zuek galdetzen zenuten bezala, aldagai honek maila interpertsonal nabarmena du, arropa taila estandarretan eroso sartzea sozialki onartua izateko aldagai gisa barneratzeraino.\nOndorio moduan loditasunaren gizarte-irudikapena osasunaren ikuspuntutik berreraiki beharra azpimarratu duzue.\nBai, izan ere, agerikoa da loditasuna gai garrantzitsua dela gazteriaren artean momentu honetan behintzat eta baliteke etorkizuneko belaunaldietan eragin sakona izatea. Gure emaitzek adierazi duten bezala, gai hau beldurrean oinarrituz transmititzen ari gara eta ez osasunaren eraikuntza positiboaren ikuspuntutik. Osasunaren eraikuntza positiboak alde batetik era konstruktibista batean elikadura osasuntsua eta gorputz ariketaren garrantzia landu beharko lituzke baina aldi berean baita gorputz aniztasuna onartzea eta norbere burua maitatzea ere. Gizarte bezala ezin baitiezaiokegu gaur egungo emozioen transmisio negatiboen ereduari men egin loditasuna hautemateko orduan, egoera larritzeko baino ez baitu balioko.


Familia eredu gehiago, baina etxebizitza tipologia bakarra - Halabedi\n> Familia eredu gehiago, baina etxebizitza tipologia bakarra\nHebe Gonzalez Kantoiko kolaboratzaile den arkitektoa izan dugu gaur eta zaintzaren arkitektura izan du hizpide. Zahartze prozesuaren aurre egiteko moduak esploratu ditu arkitekturaren ikuspegitik honako galderetatik abiatuta: Noiz hasten da “zahartzaroa”? Nola bizi da gaur egun adineko jendea? Eta ni nagusia naizenean, nork zainduko nau? Non biziko naiz eta nola?\nKantoia: Familia eredu gehiago, baina etxebizitza tipologia bakarra\n← Mónica Vega (SETEM): “El ranking de la banca armada del Estado español lo lidera el BBVA”\nEL PP y COVITE utilizan fotos de 2017 para criminalizar los actos en solidaridad por la muerte de Oier Gomez →


Txermin, Altzin, Erniobea eta Kale Berriko ur hoditeria berritzeko lanak egingo dituzte - Amasa-villabona - Tolosaldeko ataria\nTxermin, Altzin, Erniobea eta Kale Berriko ur hoditeria berritzeko lanak egingo dituzte\nTolosaldeko Ataria 2021-06-21 12:13\nAzaroaren 29ra arte luzatuko dira lanak eta fase ezberdinetan egingo dituzte.\nTxermin, Altzin, Erniobea eta Kale Berria 15ean ur hoditeria aldatzeko lanak hasiko dira ekainaren 21ean. Horrela, ur hornikuntzarako hodi berriak jartzeaz gain, saneamendu sarean ere hobekuntzak egingo dira, gaur egungo hoditeria zaharkituta baitago.\nAurreikusitakoaren arabera, lan hauek ekainaren 21ean hasiko dira, eta azaroaren 29ra arte luzatuko dira.\nEkainaren 21etik abuztuaren 1era Txermin auzotik Arratzainera igotzeko N1 errepidearen azpialdean dagoen tunelaren inguruan egingo dituzte lanak, Zubimusu ikastolaren zonaldean.\nBestetik, abuztuaren 2tik azaroaren 29ra Altzin auzoa eta Kale Berria 15 inguruko zonaldean arituko dira; Zubimusu ikastolatik Iru Aldeta tabernaraino doan kalean, eta Erniobea kalean, osasun etxearen inguruan.\nIkusi hemen planoa eta obraren faseak.\nGutxi gora behera 5 hilabeteko iraupena izango duten lan hauen sustatzailea Gipuzkoako Ur Kontsorzioa da eta Urbycolan enpresa izango da obrak burutuko dituena. Guztira, 331.739 euro bideratu dira ur hornikuntza hobetzeko lan hauetara. Amasa-Villabonako Udalak, bere aldetik, lan hauek baliatuko ditu ingurumen legedia bete ahal izateko ezinbestekoa den euri urak eta ur zikinak bereizteko lanak egiteko, eta 9.626 euroko inbertsioa egingo du horretarako.\nSortu daitezkeen trabak murrizteko, obrako arduradunekin harreman zuzenean dago udala eta elkarlanean ari da, sortu daitezkeen eragozpenak ahalik eta arinenak izan daitezen. Informazio honen guztiaren berri emateko, bando bat argitaratu eta itsatsi dute zonaldeko bizilagunen etxe atarietan.


Zibersegurtasun Intzidenteak | BCSC - Zibersegurtasun Euskal Zentroa\nEuskal gizartean zibersegurtasun kultura sustatzeko eta garatzeko, zibersegurtasunarekin lotutako jarduera ekonomikoa bultzatzeko eta sektore profesionala sendotzeko gure helburuak lortzeko, honako zerbitzu hauek eskaintzen ditugu:\nHonela sustatzen dugu zibersegurtasuna Euskadin\nEuskal sare publikoen monitorizazioa\nEkimenak garatzen ditugu Euskadiko herritarrak zein enpresak arriskuan jartzen dituzten zibermehatxuak identifikatzeko, eta neurriak hartzen ditugu haiek apaltzeko.\nMonitorizazio-zerbitzuaz informazio gehiago\nInformazioa zabaltzen dugu mehatxuei eta bereziki garrantzitsuak diren arriskuei buruz, baita ere teknologia-sistemetan segurtasun arloko ahultasunak arindu eta konpontzeko informazio erabilgarria.\nEzagutu azken alertak\nIntzidenteei erantzuteko laguntza\nZibersegurtasuneko intzidenteak gertatzen direnean modu egokian jokatzeko aholkularitza eskaintzen dugu 900 104 891 doako telefonoaren bitartez, gure harremanetarako formularioaren bitartez eta [email protected] eta [email protected] (*) posta elektronikoen bitartez. Bat egiten dugu National Institute of Standards and Technology-k (NIST) proposatutako intzidenteak kudeatzeko ildoekin, eta Trusted Introducer-en jardunbide egokirako kodearekin.\nIntzidenteei emandako erantzunen koordinazioa\nBeste erakunde batzuekin koordinatzen gara eta haiekin informazioa partekatzen dugu zibersegurtasun-intzidenteei aurrea hartzeko eta erantzuteko; izan ere, zibersegurtasun-intzidenteei erantzuteko talde gisa (CERT, Computer Emergency Response Team) eratuta gaude, eta ekimen nagusietako kideak gara (FIRST, Trusted Introducer eta CSIRT.es).\nZiberdelituak jazartzeko eta Euskadiko azpiegitura kritikoen babesa hobetzeko gaitasunari dagokionez aurrerapausoak emateko lan egiten dugu.\nZibersegurtaun-neurriak ezartzea sustatzen dugu, diru-laguntzen bitartez\nKontsultatu zein diru-laguntza jaso dezakezu\nZibersegurtasunaren esparruko jardunbide egokirako gidak eta egoerari buruzko txostenak egiten ditugu.\nEzagutu gure argitalpenak\nHainbat hartzaile-motari begirako kontzientziazio-jardunaldiak antolatzen ditugu, teknologia berriak eta internet erabiltzeak dakartzan arriskuez eta horiei aurrea hartzeko neurri egokien beharraz jabetu daitezen.\nKontzientziazio-jardunaldiez informazio gehiago\nZibersegurtasun-neurrien ezarpena sustatzen duten ekitaldiak antolatzen ditugu edo haietan parte hartzen dugu.\nKontsultatu gure ekitaldi garrantzitsuenak\narloko euskal industriari\nBIND4.0, UP! Euskadi eta tankera bereko ekimenekin batera lan egiten dugu, zibersegurtasunaren esparruko ekimenei laguntzeko.\nEskuratu informazioa ekintzaileak babesteko ekimenez\nEuskal erakundeen sustapena\nElkarlanean aritzen gara zibersegurtasunaren arloan bokazioak pizten eta sektorean dabiltzan eta ibiliko diren profesionalen gaitasuna hobetzen laguntzen duten ekimenak abian jartzeko. Kontsultatu gure trebakuntza-ekimenak.\nEzagutu gure Cyber Range-a\nI+G+b ekimenen koordinazioa\nAzpiegiturak sortu eta enpresen eskura jartzen ditugu.\nEzagutu Basque Digital Innovation Hub\nBadugu zibersegurtasunaren eremuan diharduten Euskadiko erakundeen katalogo bat, eskaintzen dituzten zerbitzuak eta produktuak barne.\nKontsultatu hornitzaileen zerrenda eta aurkitu zure beharretara hoberen egokitzen dena\nArazo bat jakinarazi nahi baduzu:\nHarremanetarako formularioa eta PGP klabeak\nLortutako datuek pribatutasun-protokolo zehatzari jarraituko diote legezko informazioko gure orrialdean.


'Gaitzaren loreak' obra euskarara itzuli du Patxi Apalategik - Noticias de Gipuzkoa\n'Gaitzaren loreak' obra euskarara itzuli du Patxi Apalategik\netxahun gonzalez 02.05.2020 | 12:27\nCharles Baudelaire, 'poeta madarikatua' (Paris, 1821-1867). ORTZADAR\nCharles Baudelaire, 'poeta madarikatua' (Paris, 1821-1867).\nFrantziar poeta, kritikari eta itzultzailea izan zen Charles Pierre Baudelaire (Paris, 1821-1867). Le poèt maudit, "poeta madarikatua" ezizenez izan zen ezaguna, ustez, bizitza bohemioa eta gehiegikeriaz beterikoa izan baitzuen, eta bere obran munduarekiko antzematen zuenikuspegi negatiboa islatu baitzuen. Hartatik, sinbolismo frantseseko poetarik nabarmenena kontsideratu zuten idazle paristarra. Haren lan gorenak Gaitzaren loreak (izenburu originala, Le Fleurs du mal) hartu zuen izena.\n"Madarikazioaren olerkien antologia" gisa ezagutzen da ere Baudelairek 1857an argitara eman zuen poemen bilduma hura, sinbolismo eta dekadentzia frantsesaren garaiko obra mugarria, baina baita edertasunaren olerkien bilduma ere, orduko ideia erromantikoaren iraultzaren bide-orria idatzi baitzuen poeta frantsesak. 1840tik 1857ra arteko bere produkzio guztia bildu zuen bilduma hartan: pobrezia, gaupasak, drogen gozoa, naufragioak€ Eta hori guztia, beti zuzen agertu beharra zuen gizarte baten aurrean.\nBalea Zuria poesia argitaletxeak euskarara ekarri du Baudelaireren maisulan hori lehen aldiz, Patxi Apalategiren itzulpenaren bidez.\nMODERNITATEAREN AITZINDARI Charles Baudelairek XIX. mendeko Parisko eszena artistikoko auzo zikin eta ilunak hartu zituen oinarri Gaitzaren loreak idazteko, baita horietan murgildu ere. Hilzorian zegoela iruditzen zitzaion errealitate batetik ihesi, gaiztakeriaren, gaixotasunaren, heriotzaren eta groteskoaren esentzia bilatzera eraman zuten idazlea gizatasun modernoak berak, eta bere arinkeriak.\nBaudelaireren garaiko ordena sozialak eta moralitateak erabat neurriz kanpokotzat hartu zituen idazlearen portaerak eta heriotzaz, maitasunaz eta gaizkiaz maiz azaltzen zituen iritziak. Izan ere, konbentzioen kontrakoa zen bera, berdin zuen hauek sozialak edo artistikoak izan. Aipatutako guztia, bere lan poetikoaren bidez nabari daiteke, eta Gaitzaren loreak poesia modernoaren maisulanak horiek guztiak bildu zituen. 1857an Baudelairek argitaratu zuen lanak eskandalu handia eragin zuen, eta epaiketa bati aurre egin behar izan zion bere idazkiengatik. Zigor ekonomikoaz gain, idazlearen olerkietako batzuk ia mende batez zentsuratuak izan ziren.\nApalategiren aburuz, "kondena horrek ongi islatzen du garai hartako moralitatearen neurria". Itzultzaileak dio Gaitzaren loreak lanak "estetika berri bat" azaleratu zuela poesia moldeetan: "Edertasuna eta bikaintasuna, hizkuntza poetikoaren bidez landuak, eta errealitaterik hutsalenetik jaioak. Epaiketa baten arriskuri aurre egin behar zion poesia plazaratu zuen berak, eta arauak hausteko Baudelairek erakutsitako ausardia adierazten du horrek. Erromantizismoaren edertasun idilikoaz gain, gizartearen itxurakeriazko jarrera perfektua ere hautsi zuen idazleak".\nErromantikoek ziotenaren kontra, behin eta berriz aipatzen zuen Baudelairek adimenak ezinbesteko garrantzia zuela sormen artistikoan. Haren ustez, zentzumenek inkoherentetzat hartzen duten unibertsoa ordenatu eta bildu behar du poetaren irudimenak. Horregatik, Baudelaireren poesia sinbolismoaren sorreran bertan kokatzen da, sentimenaren eta kontzientziaren hitz ezkutukoenak berreskuratzeko ahalmena erakutsi baitzuen.\nPOEMA BAKARRA Liburu osoa, zentsuratutako olerkiak barne, hurrengo hamarkadan agertu zen plazara, 151 olerkirekin. Egileak, baina, poema bakar baten gisan defendatzen zuen, edertasun ideal baten bilaketatik errebeldiara eta gizakiaren alde ilunetara egindako bidea bezala. Obraren jatorrizko egiturari jarraitu dio Apalategik ere, baina ohiko zazpi atalez gain —Irakurleari; Spleen eta ideala; Koadro paristarrak; Ardoa; Gaitzaren loreak; Errebolta; eta Heriotza—, beste hiru ere badakartza Balea Zuriaren argitalpenak: Kondarrak; Pieza kondenatuak eta Galaniak.\nPatxi Apalategiren itzulpenari esker, lehen aldiz irakur dezakegu osorik eta euskaraz BaudelairerenGaitzaren loreak liburua. Aurretik, baina, baziren dozena bat olerki itzuliak eta euskaraz plazaratuak, Arestik, Lauaxetak, Sarrionandiak eta beste zenbaitek ekarriak\nPoesia errezitaldia egongo da larunbatean Dinamoan.


Hori du aspaldi joandako egunak urteetara gogoan berregiteak, benetan nekeza egiten dela bata besteagandik bereiztea, hain dira antzekoak. Puzzleko piezekin legez, berebiziko neurria hartzen du nola ez dakizula heltzen zaizun ñabardurak, xehetasunik txikienak. Nola esango nizuke, nahikoa da irudi bat egoki finkatzea ondorengo bi edo hiru gertaera uztartzen laguntzeko. Bat, esate baterako: Mateo Vallejo kanpora begira zegoen egunonak eman nizkionean. Itzarririk sumatu nuen gauerdian, zapatilak tarras, karrajo ilunean barrena atzera-aurrera. Zigarroa zeraman eskuan orduan ere, ipurtargia ikusten nuen hegan ateko zirrikitutik.\nZu joana zinen jaiki nintzenerako. Oharra utzia zenuen sukaldeko mahai gainean, bi billeteren ondoan, lehenago irten behar izan zenuela eta barkatzeko, metroz joan beharko nuela ikastetxera. Lau egun lehenago eskatu nizun dirua hileko bonoa erosteko.\nZuk iratzartzen zenidan, nork ba, barnean tarteka esnatzen zitzaidan pataria. Ezin ukatuko dizut dohain hori.\nLanparra ari zuen ostera ere, landur xehe, geldo, aspertua.\nBeti da horrelako egun bat.\nMateo Vallejok hartu zuen telefonoa. «Ama» esan zidanean jakin nuen ez zitzaidala goiz hura luzaroan ahaztuko. Amak ez zuen ordu hartan egundo deitzen, are gutxiago astegun buruzuri batean.\n— Zelan zaude.\nEz nion aurrenekoan ulertu, ospitalean zegoela esan zidan, baina lasai egoteko, ondo zegoela. Laster deituko zuela berriz. Gogortuta lagatzen zaituzten elkarrizketa horietako bat izan zen, hitz egiten duenak esan duena baino askoz gehiago esan nahi duelakoa geratzen zaizun zera hori.\n— Zu ondo?\nUmetokia hustu behar ziotela jakin zuen eguna izan zen. Berehala prestatuko zuten ebakuntzarako. Gerora esan zidan goiz hartan heriotza ikusi zuela, horregatik hartu zuela deitzeko erabakia. Benetan larritu zen. Beti damutu izan zaio telefonoa jo izana.\nLondresko ospitalea nuela buruan ikusi nuen Mateo Vallejo kalerako janzten. Euritakoa lotzen ari zen, amagatik arduratu zen. Berak esanda nekien azken puskak biltzekoak zirela lokalean. Bertara joan ohi zen Serenity Starreko marinelen laguntza antolatzen hasiak zirenetik. Urbano Peña etxean izan eta gutxira euri asea baino arinago zabaldu zen Serenity Starren egoera. Zamaontzia ez zela handik aterako eta arrisku bizia zela, berehala heldu zen prentsa erredakzioetara. Kazetariek mira eraginak ziruditen gizon abandonatuen istorioarekin. Irratietan izan zen laguntzeko deia egin zuen esataririk. Janaria eskatzen zen, garbiketarako gaiak. Aurrekariak eman ziren, enpresa arriskutsuenen izenak, ontziak eta banderak. Tripulazioa ezkutatu egiten zela esan zen, ez zuela hitz egin nahi. Portu agintaritzatik ez zitzaiela kubiertara igotzeko baimenik eman ere zabaldu zen. Baita marinelek ez hitz egiteko agindua zutela ere, ezer lortuko bazuten.\nElkarrekin atera ginen kalera. Umeletik zekarren, hormak melatu zituen mendebalak. Ni beste larritu zuen Mateo Vallejo amaren deiak. Espaloia zapaldu orduko ekin zion lehenago ausartu ez zena galdetzeari, ea nork hartua zuen ama etxean.\n— Nola du izena?\nEa ezagutzen nuen. Eskertu nion esku lakar hura besagainean.\n— Hegazkin billeterik atera behar dugu?\nSorbaldak harrotu nituen. Ez nuen asmatu baietz esaten.\nIrakaslea gaixorik zegoela eta klasera beranduago sartzen nintzela azaldu nion Mateo Vallejori, lagunduko niola. Gezurra. Zuk baino gehiago zekien hala ere zertan nenbilen. Erabakia nuen lokaleraino joatea berarekin.\nGeltokitik beherantz hartu genuen, adreiluzko etxe batzuetara, errepide nagusira heldu baino lehen eraikin dotoreago batzuen atzean ezkutuan zirenak. Berriro joanda kokatzen asmatuko ez nukeen behe solairu bateraino sartu ginen. Espaloiak itotzen zuen arbola mehartuari lotua mendiko bizikleta bat zegoen.\nHiruzpalau lagun ziren barruan, ezagutzen ez nituenak. Metalezko apalategi berun kolorekoetan, kartoizko kaxa gutxi batzuk, zinta beltzez zarratuak. Plastikozko poltsak, behegainean utzitako olio potoak eskailera baten ondoan.\nNik pentsatu aldean hutsa zegoen bildua. Aurkeztu egin ninduen Mateo Vallejok, buruaz agurtu nituen denak. Emakume bizkor bat zebilen guztia antolatzen. Ez nuen ezer esan, gehiago espero omen zituzten, azken eguna izanda. Caritasekoekin hitz egin zuen galdetu zion Mateo Vallejori gizonetako batek. Orduan ikusi nuen aurreko egunetan ez bezala barrez, «oraingoan uste diat klubeko egingo nautela» edo esan zuen.\nGoibeldu egin ninduen lokalak. Ama etorri zitzaidan, Londresen ospitaleko egongelan jakizu zeren kontra borrokan, zeren alde. Hotz nituen oinak. Arropa gutxirekin irten nuela ohartu nintzen, ez nintzen etxeraino itzuliko baina.\nTertzioz iritsi nahi nuen metrora. Klasean sartu aurretik deitu nizun amarena kontatzeko, falta zinela esan zidaten lantokian. Harritu egin zen telefonoa hartu zidan emakumea zure alaba nintzela azaldu behar izan nionean.\nHurrengo egunean, kiosko aurretik pasatzean, kalerantz eskegita zituzten egunkarietan ikusi zintudan. Azalean agertzen zinen, kasko zuri bat buruan, sailburuaren ondoan. Babes ofizialeko etxebizitza batzuetako obrak gainbegiratzera joanak zineten. Eta kameren bila. Amaitzen ari ziren, laster zozketatuko zituztela. Poztu egingo zinela pentsatu nuen, propaganda hura ondo etorriko zen menturaz gorantzago egin eta, espero zenuen bezala, diru sarrera handiagoak izateko.\nOroitzen zara etsitzen hasia nintzela sumatuta, zer esaten zenidan?\n«Geure etxea behar dugu, baina ez edozein».\nEgun hartan bertan helarazi zitzaien Serenity Starreko marinelei jaso ahal izan zen hazkurri guztia. Hunkitzeko indarra zuten istorio txikiekin berdintzen nuen zugatik sentitzen nuena. Eskolatik oinez etorri ziren ikasleena, bi kilo kafe eta dilistekin. Metroko langile batzuek euren artean bildutako sosak eraman zituztela, egoki iritzitakoa eros zezaten. Alarguntza erretiroa hartzen zuen emakume bat ere agertu zen, barkatzeko, ezin zuela gehiago eman eta kartoi bete tabakorekin. Zuretzat ez zegoela marinel behartsurik, garbi utzi zenigun. Ez zenidan egundo ezer ahomentatu behintzat.\nMarea gorarekin joan ziren kartoizko kutxak eta poltsak hartuta Serenity Starrera. Itzuli zain, zortzi bat laguneko taldea elkartu ginen moilan. Biribilean berbetan, elkartasunaz hitz egin zen, egoismoaz, kontsumismoaz. Besteei bakarrik ez, nola aldatu zitzaigun denoi ere bizimodua joan deneko urteetan.\nGau hartan, zu eta biok afariko platerak harraskara jasotzen ari ginela, bost argi gorri ikusi genituen, banan-banan izarrik gabeko gaua zulatzen. Serenity Starreko marinelak ziren.\nEraman genien apurra ospatzeko piztu zituzten azken bengalak.\nNire gomutan, denboraren napalmak ez du iritsi orduan atera zitzaizkizun hitzak erabat kiskaltzea:\n— Mozkortuta daude.


Seaskan eskolatutakoen gehiengoak humanitateen arloan egiten du lan - GARA\nSeaskan eskolatutakoen gehiengoak humanitateen arloan egiten du lan\n1984an lehen institutua ireki zuenetik 2008ra bitartean Seaskaren sarean bigarren mailako ikasketak burutu dituzten ikasleen ibilbide profesionala aztertu du Ipar Euskal Herriko ikastolen federazioak. Gehienek humanitate arloarekin zerikusia duten ikasketak eta lanbideak aukeratu dituzte.\nIkastolak sortu zirelarik, guraso askoren ohiko kezka izaten zen seme-alabek frantsesa ongi ikasiko ote zuten eta ikasketa-maila egokia erdietsiko zuten. Berrogei urteotan Seaskak egindako ibilbideak frogatu du, ondo frogatu ere, bi alderdi horietan bederen, ez zutela arranguratzeko arrazoirik. Izan ere, frantsesa ikasten dute eta hezkuntzako beste sareetako ikasleen bezainbesteko maila akademikora ere iristen dira.\nBaina, zer lanbide hautatu dituzte Seaskak eskaintzen duen ziklo gorena (bigarren mailako ikasketak) amaitutakoan? Hezkuntek eta Gaindegiarekin elkarlanean eta Eneko Gorriren gidaritzapean egindako ikerketan argi azaldu da gehienek letra eta gizarte-zientzietara jo dutela bai ikasketak jarraitzerakoan bai ogibidea aukeratzerakoan ere. Jasotako ia 500 inkestetatik ondorioztatu da %25 irakasle bilakatu direla; %9 osasungintzan eta gizartegintzan ari direla; %7 kazetaritzan; %5 soziologia, antropologia edota psikologia arloetan; %4 arteekin lotura duten ofizioetan, eta %1 zuzenbidean. Horrez gain, %5 merkataritzan, %3 laborantzan eta beste hainbeste ostalaritzan ari dira.\nArlo teknikoan, eskasia\nIkerketak azaleratzen du, bestalde, oso ikasle gutxik jo duela arlo teknikora. Soilik %3 dira ingeniari edo teknikari. «Zientzietan ona zenak medikuntza edo antzeko lanbideak aukeratu ditu, ez ingeniaritzak», azaldu du Ramuntxo Etcheberry ikerketa taldeko kideak. Halere, %4 ofizioetan ari da; hau da, zurgina, zizelkaria, margolaria... da.\nKategoria sozio-profesionalari so eginez, berriz, %39 enplegatua da; %24 koadroa edo goi mailako langilea; %9k bitarteko lanbidea dute; %7 enpresaburu dira; % 2 beharginak; beste horrenbeste laborariak, eta gainerako guztiak sailkatu gabeko kategorietan banatzen dira.\nIkerketan parte hartu dutenen %55 lanean ari da, gehienak lan-hitzarmen mugagabearekin. Nabarmentzekoa da %22k elkartegintzan egiten duela lan (%45ek sektore pribatuan eta gainerakoak publikoan).\nDatu horiek egiaztatzen dute Seaskako ikasle ohiek hautatutako lanbideak Lapurdi, Nafarroa Beherea eta Zuberoko lan-merkatuaren egoerarekin lotuta daudela. «Baina, baita ere, Seaskako ikasle-ohiak atxikimendu handia dutela euskal kulturarekiko eta lurraldearekiko», gaineratu du Etcheberryk. Ikasketen eskaintzari dagokionean, Seaskaren «hutsuneak eta akatsak detektatzeko oso baliotsua» direla ere azpimarratu du.\nOndorio orokorragoak ateratzeko ere balio izan du ikerlanak. Hala, Gaindegiaren ikuspegitik, hots, Euskal Herriaren garapen ekonomiko eta sozialaren sustapenaren aldetik, honakoa litzateke lehena: «Seaskaren lanari esker lehen aldiz euskaraz eskolatutako profesional multzo zabala dago Ipar Euskal Herrian». Ikastolek jasan izan behar duten oztopoak ikusirik, emaitza «garrantzitsutzat» jotzen du.\nAlta, humanitateei lotutako ikasketa eta lanbideen nagusitasunari arriskuak ikusten dizkio. Joera horri jarraituz, ikasle-ohien artean «laster langabetu anda» izanen dela aurreikusten du Gaindegiak, eremu horretan lan-aukerak mugatuak direlako. Baina elementu horretatik harago, Ipar Euskal Herriko ekonomian industria-jarduerak bultzatzeko premia kontuan hartzen bada, esparru horretarako profesionalen falta kezkagarria da Gaindegiarentzat.\nEkonomia dibertsifikatu beharra\nGaindegiaren iritziz, turismoan, zerbitzuetan eta laborantzan oinarrituta dagoen ekonomia dibertsifikatzea «erronka» da Ipar Euskal Herriarentzat: «Gaur egun, Seaskatik igarotako ikasle gehienak ez daude trebatua erronka horretan laguntzaile izateko. Iparraldeko sare ekonomiko eta soziala sendotzeko joera sozialak sortu behar dira. Bertan bizi eta lan egiteko helburu argia duen giza-talde sendoa izatea inportantea da, baina baita sare ekonomiko eta sozialaren erronkekin inplikatu eta beren aldeko apustua egitea ere».\nHorra hor, Gaindegiaren ustetan, Seaskak datozen urteetan duen parioa: «Euskaraz hezitako pertsonak etorkizunean Euskal Herrian euskaldun bizitzeaz gain jarduera ekonomiko eta sozialen muinean egon daitezen bide berriak asmatu eta jorratzea». Bide horretan, Hego Euskal Herria eremu zabala izateak eskaintzen dituen aukerak baliatzea lagungarri izan daitekeelakoan dago.\nLau ikasle ohietik hiru ipar Euskal Herrian ari da beharrean\nGaldeketan mugikortasunaz ere itaundu dituzte Seaskako ikasle ohiak. Ikasketak jarraitzeko unean, %23 Ipar Euskal Herrian bertan geratu dira eta %11k, berriz, Hego Euskal Herrira jo du. Gehienak (%61) Estatu frantseseko hirietara joan dira.\nLanean ari diren hiru laurdenak Ipar Euskal Herrian ari dira; %12 Estatu frantsesean; %7 Hego Euskal Herrian eta gainerakoak Europan edo munduko beste herri batean.\nHego Euskal Herrian «aukera profesional egokia» izango balute, %38 prest lirateke bertara lan egitera joateko. Alta, lan bila dabiltzanenen artean %75ra igotzen da ehuneko hori. Hala eta guztiz ere, langabeen erdiak Ipar Euskal Herrian bilatzen du lana eta laurdenak Estatu frantsesean.\nEuskararen erabilpenaz, berriz, galdekatutakoen %40k aitortzen du, bere lanean erabiltzen duen arren, ez dela lan-hizkuntza. Lagunartetik eta familiatik at oso gutxi erabiltzen dutela diote. A.M.


Lazarraga Sarien bigarren edizioa aurkeztu dute Arabako Foru Aldundiak eta Bai Euskarari Ziurtagiriaren Elkarteak • ZUZEU\nLan munduarekin eta euskararekin lotutako LAZARRAGA SARIAK aurkeztu dituzte Iciar Lamarain, Arabako Euskara, Kultura eta Kirol diputatuak, eta Rober Gutiérrez, Bai Euskarari Ziurtagiriaren Elkartearen zuzendariak. Hain zuen, LAZARRAGA SARIEN bigarren edizioa aurkeztu dute gaur goizean Arabako Foru Aldundian egin duten prentsaren aurreko agerraldian.\nLAZARRAGA SARIEN helburu nagusia Arabako arlo sozio-ekonomikoan euskararen alde lan egin duten entitate edota pertsonak saritzea eta haien ahalegina errekonozitzea da. Hala, LAZARRAGA SARIEN bidez, Arabako lau entitate eta pertsona bat sarituko dira euren lan ingurunean euskara txertatzeko aurrera eramandako ekimenengatik.\nIciar Lamarain Arabako Foru Aldundiko Euskara, Kultura eta Kirol diputatuak nabarmendu du “hezkuntza mailan euskararen normalizazioa areagotzeko Aldunditik egiten ari diren ahalegina fruituak ematen ari dela eta geroz eta gehiago direla euskaraz matrikulatzen diren ikasleak”. Lan-munduan bide beretik jarraitu behar dela gaineratu du, “eta horretarako behar-beharrezkoa da lan-mundua gazteen hizkuntza errealitatera egokitzea eta euskaraz zein gazteleraz aritzeko aukerak eskaintzea”.\nRober Gutiérrez Bai Euskarari Ziurtagiriaren Elkarteko zuzendaria, bere aldetik, LAZARRAGARI SARIEK Arabako arlo-sozioekonomikoaren “euskalduntzean eragiten dutela” azpimarratu du. Hori dela eta, “oso apropos” ikusten du euren lan-eremua euskalduntzeko lan egiten duten Arabako entitate, enpresa edo norbanakoei “euskararen normalizazioan egiten duten lana errekonozitzea”.\nLehenengo edizioan bezala, 2012ko sariketan norbanako bakarra sarituko da euskarari ekarpen bereziren bat egin izanagatik. Entitateei dagozkien sariak berriz, lau esparru ezberdini lotuta emango dira:\nSari-banaketa ekitaldia azaroaren 30ean izango da Bibat museoan. Sarituko diren entitate edo enpresen kasuan, saria nori eman erabaki aurretik izendapenak egingo dira eta sari bakoitzeko hiru hautagai aukeratuko dira. Irabazlearen izena sari-banaketa egunean bertan emango da. Irabazleek, Lazarraga arabar idazlearen eskuizkribua jasoko dute, eta gainontzeko hautagaiek, eskuizkribua oinarri duen litrografia.\nAurkezpen ekitaldian, LAZARRAGA SARIEN bigarren ediziorako Arabako Foru Aldundiak izendatutako epaimahai kalifikatzailea aurkeztu dute. Zazpi lagun hauek osatzen dute:\nCuca Gutiérrez, Arabako Foru Aldundiko Euskara, Kultura eta Kirol Saileko zuzendaria.\nJokin Larrañaga, Arabako Foru Aldundiko Euskara Zerbitzuko burua.\nBlanca Lacunza, Arabako Foru Aldundiko Ekonomi Sustapenerako zuzendaria.\nAlex Vadillo edo Elena Urzelai: Gasteizko Udaleko euskara teknikariak.\nMaría Fernandez de Romarategui, Arabako Merkataritza Ganbarako Merkataritza arduraduna.\nRober Gutiérrez, Bai Euskarari Ziurtagiriaren Elkartearen zuzendaria.\nBeñat Mendiguren, euskara teknikaria Amurrioko Udalean.\nKarmele Jaio, idazle gasteiztarra.\nHautagaitzak, azaroaren 7ra arte\nMomentu honetan hautagaiak aurkezteko prozesua zabalik da azaroaren 7ra arte. Lan mundua eta euskararekin zerikusia duten alorretan parte hartzen duten entitateak gonbidatuko dira euren kideen artean sarien berri zabaltzera eta hautagaiak proposatzera. Hautagaitzak jasoko dira merkataritza ganbararen aldetik, kuadrilletako teknikarien bitartez, euskaltegien bitartez, sindikatuen bitartez, enpresa eta kooperatiba-elkarteen bitartez, aholkularitza-enpresen bidez…\nHorrezaz gain, sare sozialen bidez –Facebook-en orrialde bat ireki da “Lazarraga Sariak” izenarekin eta @Lazarragasariak Twitter kontua–edozein arabarrek proposa ditzake hautagaiak. Beste horrenbeste egin daiteke www.alava.net edota www.euskaraba.com webguneetan edota euskaraba@euskaraba.com e-postara idatziz.\nLAZARRAGA SARIEN lehenengo edizioan bost irabazleen zerrendan honoko hauek osatu zuten: Gasteizko merkatari Kepa Mendiak saria jaso zuen euskararen aldeko ekarpen berezia egin zuen enpresari edo merkatariaren multzoan; Euskadiko Kooperatiben Konfederazioa saritu zuten barne harremanetan euskararen erabilera egokia egiteagatik; Guardiako Launa Upategiak saria jaso zuen kanpoko harremanetan euskararen erabilera egokia egiteagatik; Laudioko JEZ Sistemas Ferroviarios enpresa saritu zuten euskara sustatzeko ekimen berezi edo eraginkorrak bultzatzeagatik; eta Gasteizko Skunk Funk denda, berriz, hizkuntza paisaian euskararen erabilera egokia egiteagatik.\nBai Euskarari Ziurtagiriaren Elkartea, euskara, Lazarraga Sariak\nIII. Poltsiko Antzerki Sorkuntzaren deialdian izena emateko epea zabalik


Gure mundua eraldatzen.\nBelaunaldi guztien egungo eta etorkizuneko eskubideak errespetatuko dituen mundua nahi dugulako.\nGarapen jasangarriak gaurko belaunaldien beharrak asetzen ditu etorkizunekoen premiak arriskuan jarri gabe, ingurumenaren zaintza, garapen ekonomikoa eta pertsona guztien ongizatea bermatuz\nJasangarritasuna lortzeko, ezinbestekoa da gure gizartea eraldatzea: desberdintasunei aurre egin behar diegu gizarte baketsuak, justuak eta barneratzaileak lortzeko; giza eskubideak eta pertsonen duintasuna babestu behar ditugu; generoen artean berdintasuna sustatu eta neskatoen eta emakumeen ahalduntzea indartu; eta planetaren eta natura-baliabideen babes iraunkorra bermatu.\nNazio Batuen Batzar Nagusiak 2015eko irailean onartu zuen Garapen Jasangarrirako 2030 Agenda pertsonen, planetaren eta guztion onuraren aldeko ekintza-plana, bake unibertsala indartzeko eta justizia denon eskura jartzeko asmoa ere baduena.\nGarapen Jasangarrirako 2030 Agendak 17 helburu planteatzen ditu ekonomia-, gizarte- eta ingurumen-arloetan eta, guztira, izaera integratu eta zatiezineko 169 xede dituzte. Hain zuzen ere, garrantzitsua da helburu horiek lortzeko modua integrala izatea, pentsamendu sistemikoaren ikuspegitik ekitea, alegia, sistema bat osatzen duten elementuek elkarri eragiten diotela ulertzea.\nIrudia hemen deskargatu dezakezu pdf formatuan.\nBeraz, premiazkoa da elkarrekin eta modu jasangarrian bizitzen ikastea hiru alderditan ‑ekonomikoan, sozialean eta ingurumenekoan‑, guztiak ondo orekatuta eta integratuta.\nIldo horretan, funtsezkoa da hezkuntzak eta, bereziki, hezkuntza ez-formalak egin dezakeen ekarpena ingurumen- eta gizarte-jasangarritasunaren eta -erantzukizunaren alorretan kontzientziatzeko.\nHori horrela, Gaztematikak berretsi egiten du hartua duen konpromisoa Jasangarritasunerako Hezkuntza sustatzeko, kalitatezko hezkuntzaren funtsezko elementu gisa; eta horretarako arreta berezia eskainiko dio hezkuntza ez-formalari eta, zehazki, haur, nerabe eta gazteen zerbitzuetan egiten den esku-hartzeari.\nHelburu horrekin erreferentzia gisa hartu ditugu, besteak beste:\nGure mundua eraldatzea: Garapen Jasangarrirako 2030 Agenda.\nGarapen Jasangarrirako Hezkuntza: Garapen Jasangarrirako Helburuak lortzeko bidean (GJH 2030erako).\nGarapen Jasangarrirako Hezkuntzari buruzko Berlingo Adierazpena\nHezkuntza-baliabide honek, halaber, Gipuzkoako Foru Aldundiaren 2020-2023 Plan Estrategikoko 14. Helburua, Gazteak ahalduntzea, garatzen laguntzen du Nazio Batuen Garapen Jasangarrirako Helburuei egindako ekarpenaren baitan.\nAtal honetan, Gaztematikak Jasangarritasunaren gaiari heltzeko ardatz hartu dituenak ikus ditzakezu: 2030 Agenda, Garapen Jasangarrirako Helburuak eta Garapen Jasangarrirako Hezkuntza, haurrak, nerabeak eta gazteak erdigunean jarriz.\nAtal honetan Gaztematikak bere lan-eremuan Garapen Jasangarrirako Helburuak lortzeko zehaztu dituen arloak azaltzen dira. Eta horrekin batera, ekintzara bideratutako zenbait aukera proposatzen dira.\nAtal honetan gaiari buruzko hainbat dokumentu topatuko dituzu kontsultatzeko, eta baita gaia lantzen lagunduko dizuten beste baliabide batzuk ere.


Augustin Xaho: abertzaletasuna eta foruak, edo eskubide historikoen sortzaile bat - Gaiak - Euskonews\nXabier EZEIZABARRENA SAENZ, Abokatua. Zuzenbideko Doktorea (UPV/EHU). Gipuzkoako Batzar Nagusitako kidea\nXahoren bidai honetan berak aipatzen ditu behin eta berriro gure askatasun politikoak. Eta hori luzatzen du bere irudietan, pertsonaietan, baita Frantziako errepublikaren askatasunaren irudian ere... orduan, behin eta berriro ere agertzen dira foruak. Lurralde bakoitzaren foruak eta zuzenbide publikoak, horiek bai dira gaur egungo eskubide historikoak... Euskal Autonomi Elkargoan, Nafarroan eta sentsu ezberdinetan Iparraldean. Gero, Ituna edo subiratasuna bertze erabakia izango litzake eta hori ez da idazki honen gaia.\nII. Xaho-ren bidaiaren irudi batzuek\n“¿Dónde estabais cuando los Euskaros, nuestros antecesores, poblaron la península y vieron florecer durante tres mil años en las provincias ibéricas los robles de sus doce repúblicas? Cuarenta siglos pasaron desde la invasión de los Celtas, y no habíais nacido aún, mientras nuestra raza, tan vieja como Europa, era ilustre en Occidente” (161)... “Los Vascos, durante el gobierno de los emires, llevaron sus armas victoriosas hasta el corazón de España” (163)... “no solo expulsaron a los moros de España, repoblaron en parte las provincias castellanas...” (164).\nIII. Iparraldea eta bere askatasun batzuek\nBeraz, historiako gune berezi batzuetan, Iparraldeko lurraldeak eduki zituzten askatasunean onartutako ereduak eta erakunde antolakuntza berezi batzuk bere kabuz bideratzeko arazoak eta barneko antolamendua finkatzeko ere. Geroxeago, Nafarroako zatiketarekin, Frantziako errepublikaren indarra eta subiranotasuna onartu zituzten askatasun horiek beren bururako. Gaur egun, aldiz, Europako Batasunaren ereduak bai emango lioke aukera Iparraldeari bertze bide batzuek irekitzeko aukera Hegoaldearekin batera edo behintzat elkarlanean aritzeko.\nXahoren Nafarroako bidaiaren irudi batzuek erakusten dizkigute bere nortasun bereziaren ildoak. Euskal Herriaren zalea, zuberotar petoa, abertzalea, baino batez ere askatasunaren aldeko gizona zen, ikuspegi erromantikoa zeukana, gure herriari begira eta munduari dagokionez, batez ere.\nNire ustez eta bide metaforikoa eginez Xahoren hurbilpen honetan lotu daitezke gure kontzeptu politiko eta juridikoak, Euskal Eskubide Historikoak laburbiltzen dituzte itunaren nortasunak gune historiko batzuetan, bereziki Xaho-k egindako Foruen defentsan bai Iparraldean eta baita Hegoaldean. Gaurko egunean idatzizko zentzu juridikoetan, bai Gernikako estatutuan eta baita Espainako Konstituzioan agertzen dira. Beraz, neurri haundi batean Euskal Herriko Konstituzioak dira.\nHori guztia gaurko egunean ulertzeko edo agian eguneratzeko ez da erraza izango. Xahoren irakurketa, nire ustez ere, poesiaz eta erromantizismoz beteta dagoelako. Aldiz, politikan eta arlo juridikoetan askatasunaren edo foruen defentsaren ildoak gaur erabat lotuta daudela subiratasunaren edo gatazkaren kontzeptuekin. Edozein kasutan Xahoren metaforak baliagarriak izan daitezke ere Euskal Herriaren aniztasuna bermatzeko eta Eskubide Historikoak eguneratzeko.


admin – Page 3 – Lauro Ikastola\nESKERRIK ASKO, elikagaien bilketan parte hartu izanagatik!\nLauro Admin erabiltzeak argitaratua. 17 azaroa, 2021\nIkastolako etapa guztietan batutako elikagaiak azaroaren 16an batu dituzte Elikagaien Bankuko arduradunek eta honako idatzia helarazi digute: Queremos agradecer LAURO IKASTOLA, la entrega realizada en el mes de NOVIEMBRE, gracias a la cual hemos recibido 2.427 kgs. de alimentos de primera necesidad. (…) Estos alimentos contribuirán a cumplir los objetivos marcados y repartir gratuitamente 4.353 toneladas ...\nMartxan da Ikastolan janari bilketa\nLauro Admin erabiltzeak argitaratua. 11 azaroa, 2021\nAzaroaren 10etik 12ra bitartean janari bilketa burutuko da Ikastolan Bizkaiko Elikagaien Bankuarekin kolaboratuz. Bi ekimen burutuko ditugu: elikagaien bilketa Ikastolako etapa guztietan eta DBHko 4. mailako eta Batxilergoko ikasleen, irakasleen eta familien parte hartzea bultzatu saltokietan antolatutako Elikagaien Bilketa Nagusian. Bi ekimen hauek Lauro Ikastolako 2030 Agenda-planean txertatuta daude Garapen Jasangarrirako 2. Helburuan: GOSERIK EZIZATEA. ...\nLauro Admin erabiltzeak argitaratua. 5 azaroa, 2021\nLauro Ikastolako proiektuan jasangarritasunaren ikuspegiak beti izan du protagonismo berezia, eta Eskola Agenda 21 proiektua eskoletan martxan jarri zenean, berehala atxekitu eta 2012 urtean lehen Eskola Jasangarriaren agiria lortu genuen, gaur egun ere mantentzen duguna. Jasangarritasunaren proiektuek ere aurrera egin dute 2030 Agenda bihurtuz, Nazio Batuen Erakundeak (ONU) proposatutako Garapen Jasangarrirako Helburuak – GJH oinarritzat ...\nLauro Admin erabiltzeak argitaratua. 3 azaroa, 2021\nDBH 1.Bko Laida Elexpuru, Jone Esturo, June Gerenabarrena eta June Uriarte ikasleek “Marea Arrosa” deituriko ekimena burutu zuten Ikastolan bularreko minbiziaren kontrako jarduera ezagunari jarraiki. Ikasleok materiala prestatu zuten, azalpenak eman zituzten ikaskideek jardueraren nondik-norakoa ezagutzeko eta urriaren 15ean lasterketa ospatu zen Ikastolako instalazioetan, gainontzeko etapen parte hartzearekin. Ekimen honek 2030 Agendaren OSASUN ETA ONGIZATEA helburuari ...\nOiloak eta oilarra heldu dira Haur Hezkuntzako Baratzera\nLauro Admin erabiltzeak argitaratua. 2 azaroa, 2021\nNaturan inspiratu eta jasangarritasunean oinarrituz, Haur Hezkuntzako Baratzeko proiektuak euren ikaskuntzaren protagonista bihurtzen ditu ikasleak. Ingurumenean eragin minimoa sortuz eta eskura ditugun baliabide guztiak erabiliz, Baratzeko espazioa eraberritu eta osotu dugu: Erabiltzen ez diren paleekin baratzaren eta lorategien egitura sortu ditugu. Euri-ura zirkuitu baten bidez biltzen dugu eta ureztatzeko erabili. Hamaiketakoan sortzen ditugun soberakin organikoak ...\nAne Castellanos, Euskadiko txapelduna Bizkaiko selekzioarekin\nAne Castellanos, DBH 2ko ikaslea eta Ikastolako Saskiko Gaztetxoen taldeko jokalaria, Bizkaiko selekzioarekin jokatu du urriak 30-31 asteburuan, Lezon, eta Txapelketa irabazi dute. Zorionak!\nZer ospatzen dugu Gau Beltzean? Edo Arimen gauean?\nLauro Admin erabiltzeak argitaratua. 26 urria, 2021\nUrriaren 31n neguko solstizioa hastearekin batera, jatorri zeltiarra duten hainbat erritu egin izan dira Europa osoan, baita Euskal Herrian ere, urtearen heriotza, uzta bilketa eta hildako senideen oroimena ospatzeko. Errito paganoak, beranduago, erlijio katolikoak egokituko zituenak. Herri bakanetan ohitura batzuk mantendu izan dira, hala nola, kalabazak edo arbiak hustu, aurpegi itxura eman, kandela txiki bat ...\nBatxiler 1eko ikasle talde batek BBK Klima Zikloan parte hartu du\nLauro Admin erabiltzeak argitaratua. 22 urria, 2021\nUrriaren 21ean 1. batxilergoko ikasle talde bat BBK Klima Zikloan parte hartzeko Bilboko BBK aretora hurbildu da, Asier Etxebarrieta irakasleak lagunduta. Bertan, BC3ko kidea den (Basque Centre for Climate Change) Ibon Galarragaren hitzaldia entzun eta “Una verdad muy incomoda” filmea ikusi dute, egun Lurra planetan bizi dugun larrialdi klimatikoa azpimarratzeko asmoz. Azkenik, Glasgow-en izango den ...\nLauro Admin erabiltzeak argitaratua. 19 urria, 2021\nAurreko ikasturtean nahi eta nahiezko geldiunea izan ostean, aurten gogo eraberrituz hasi ditugu KUKULUMENDI – Pertsonen talentua garatuz hitzaldi saioak, Batxilerreko Orientazio akademiko-profesionaleko programan txertatzen direnak, “INSPIRATU besteekin” atalean. Bigarren mailako ikasleekin hasi gara, urriaren 19an, eta Marta Macho-Stadler matematikaria izan dugu hizlari emakumeari eta zientziari buruz, genero-perpektiba batetik, gai honetan oraindik eman beharreko pausoen ...\nLauro Admin erabiltzeak argitaratua. 13 urria, 2021\nAiala Garabieta Oribe eta Andere Garabieta Oribe, Batxiler eta DBH 3ko ikasleak urrenez- urren, Haur eta Gazteen VII. literatura-sarian irabazle izan dira: lehena, 1. gazte-saria euskarazko modalitatean; eta bigarrena, 2. gazte-saria, euskarazkoan ere. Sari banaketa urriaren 8an izan zen, 11:00etan, Bizkaiko Foru Liburutegiko Areto Nagusian, eta Unai Zaballa Euskarako irakaslea lagundurik bertaratu ziren ikasleak. Ikastolari ere ...


Trafikoan aldaketak iragarri dituzte inauteriak direla-eta | Herribizia\nInauteriak direla-eta, Udaltzaingoak trafikoaren inguruko neurri batzuk ezarri ditu martxoaren 1 eta 2rako. Larunbateko desfilea 18:30ean hasiko da eta 22:00etan amaituko da. Igandean, berriz, 12:00etan hasi eta 14:30ak arte iraungo du.\nPontikatik abiatuko dira konpartsak eta handik Arramendi pasealekua, Errioxa biribilgunea, Tulle, Maria de Lezo, Xenpelar, Biteri, Alfontso XI, Nafarroa hiribidea, Galizia biribilgunea, Nafarroa hiribidea, Zumardia eta Santa Klara biribilgunea zeharkatuko dituzte, Nafarroa hiribidetik Gabierrota biribilguneraino iritsi arte.\nHala, erdigunea itxita egongo da asteburuan, larunbateko 13:30etik igandeko 21:00ak arte. Mozketak ondorengo kaleei eragingo die: Maria de Lezo, Xenpelar, Foru plaza, Pablo Iglesias, Alfontso XI eta Biteri. Hori dela-eta herritarrei eskatu diete ibilgailuak kale horietatik kentzeko martxoaren 1eko 12:00 aurretik.\nGainera, desfileei begira, Galizia eta Gabierrota biribilguneen arteko Nafarroa hiribidea eta Tulle kaleak ibilgailurik gabe egon beharko dute hilaren 1erako.\nBestetik, larunbatean, 18:00etan trafikoa moztuko da Beraun kalearen eta Arramendi pasealekuaren arteko bidegurutzea, Aralar plaza, Galizia biribilguneaaren N-1 errepidera desbideraketa eta Lartzabalen. Igandean, ordea, 11:30ean moztuko dute leku horietan.\nEremuaren barruko garajeak erabiltzen dituztenek, Esmalteria, Pablo Iglesias, Biteri 38 eta Morrongilleta 4 kasu, horrelakoetan erabili ohi diren sarbideak erabiliko dituzte. Halaber, Nafarroa etorbidearen 27 eta 19ko aparkalekuan aparkatzen dutenek kontuan hartu beharko dute desfilea gauzatzen den bitartean ezin izango direla bertara sartu.\nGarraio publikoari dagokionean, Morrongilletako autobus linearen geltokia eta baita Xenpelarrekoa ere, Tulle kalera eramango dira.\nMartxan da Madalenetako Jai Batzordea


Game Eskola eguna Online. Play for free\nGame Eskola eguna\nPlay jokoa Eskola eguna Online:\nGame Description Eskola eguna\nYou - gehien eredugarria ikaslea nor da inoiz klasea berandu. Baina gaur jaiki duzu berandu, baina, oraindik ere, okerreko oinez. Aurkitu gauza guztiak, garbitu, eskuila zure ilea eta gosaria batzuk. Egin ezazu azkar, bestela berandu. . Play jokoa Eskola eguna konektatuta.\nTekniko jokoa Eskola eguna ezaugarri\nGame Eskola eguna gehitu: 24.03.2012\nJokoa jokatzen: 100863 aldiz\nGame Rating: 4.48 errondan 5 (1460 kalkuluen arabera,)\nBezalako jokoa Eskola eguna Jokoak\nDeskarga jokoa Eskola eguna\nEmbed Joko Eskola eguna zure web orrian:\nJokoaren txertatu Eskola eguna zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Eskola eguna , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Eskola eguna -rekin, baita ere, jokoa jokatu zen:


14 ago 09 - 14 ago 09\nETA / EDO Eragileak\nBilaketak burutzeko bi eragile erabil daitezke: ETA (Multzo-ebaketa) eta EDO (Bateratzea). Horrek ere parentesien bitartez batu daitezke '( )', beharrezkoak baitira Aljebrako Boole-ren legearen arabera.\nEsaldia edo hurrenkera berean hainbat hitz aurkitu nahi izanez gero, termino horiek kakotxa artean ezarri behar dira.\nZehaztugabeko hainbat karaktereen ordezkoa litzateke.\nGaldera ikurra '?'\nKaraktere bakarra ordezkatzen du.\nIzartxoa '*' zein galdera ikurra '?' hitz hasieran, erdian edo bukaeran erabili daiteke eta beti kakotxen artean. Gainera bien arteko konbinazioak egin daitezke, betiere Aljebrako Boole-ren legeak aintzat hartuz.\nHorren arabera bihar edo behar daukaten dokumentuak aukeratuko ditu.\nHorren arabera honelako hitzak aukeratuko ditu: ikasi, ikaskuntza, ikasketa, ikasle, eta abar.\nHorrela "eusko ikaskuntza" hitzak dauzkaten dokumentuak aukeratuko ditu, bi hitz horiek hurrenkera horretan duten dokumentuak alegia.\nAljebrako Boole-ren aplikazioak:\n(eusko eta ikaskuntza) edo (lehen eta kongresua)\nLehenik eta behin parentesi artean dauden aukerak aztertuk dira eta jarraian bi emaitzak batuko dira, hau da, eusko eta ikaskuntza hitzak dituztenak hautatuko dira edota lehen eta kongresua hitzak dauzkatenak.\n(eusko eta ikaskuntza) o "lehen kongresua "\nKasu honetan eusko eta ikaskuntza hitzak dituzten dokumentuak hautatuko dira edota "lehen kongresua" esaldia dutenak.


Txinak ziurtatu du muga zergak "zatika kentzea" adostu duela AEBekin | Ekonomia | Berria\nTxinak ziurtatu du muga zergak "zatika kentzea" adostu duela AEBekin\nPekinek esan du 2018ko martxoan abiatutako gerra komertzialean elkarri ezarritako tarifa bereziak bertan behera geratu beharko luketela itunaren lehen fasean\nTxinako funtzionario bat Osakako goi bilkuran, Xi Jingping eta Donald Trumpen agerraldiaren zain. LUKAS COCH / EFE\nTrump tartean dela, ez da erraza jakitea zenbateraino beteko den akordio bat, edota bezperan egindako akordio batek zutik iraungo duen biharamunean, baina Txinak iragarri du itun bat duela AEBekin, eta, haren arabera, potentzia biek 2018ko martxoaz geroztik elkarri jarri dizkieten muga zergak bertan behera geratuko lirateke, "zatika" bada ere, Gao Feng Merkataritza ministroak zehaztu duenez.\nPekinek aditzera eman du itun zabal bat egin dutela herrialde biek, eta haren lehen urratsa dela indarrean dituzten tarifa bereziak bertan behera uztea. Gao Fengek azaldu du talde negoziatzaileak "ados" jarri direla azken asteetan, "elkarrizketa zabal, serio eta eraikitzaileen bidez".\nMerkataritza ministroaren esplikazioek, ordea, pentsarazten dute oraindik urruti dagoela gerra komertzialaren amaiera. "Alde biek adostu dute muga zergak baztertzea aurrerabideak egiten diren heinean. Txina eta AEB ados jartzen badira lehen fasean, alde biek tarifa bereziak erretiratu beharko lituzkete, aldi berean eta neurri berean".\nMinistroak erabilitako baldintzazko esaldiak apaldu egiten du iragarritako akordioaren garrantzia. Negoziatzaileek "espero dute" gatazka gainditzea, "elkarrenganako errespetuan eta berdintasunean", erantsi du Gaok.\nDonald Trumpen isiltasuna\nPekinek urriaren 26an esan zuen estreinakoz potentzia bien elkarrizketak ongi zihoazela, eta aurrerapenak zeudela itun komertzial bat erdiesteko; are, balizko akordio horren atal teknikoak ere eginda zeudela ziurtatu zuen. AEBetako presidente Donald Trumpek, ordea, itun baten "lehen fasea" baizik ez zuen aipatu, eta azaldu zuen paktua hiru alditan egin zitekeela, baina Txinari ezarri behar zizkion azken muga zerga sorta bertan behera utzi zuen azkenean. Orain, berriz, ez du ezer txiokatu, eta kontuan hartu behar da haren kontua bihurtu dela aldizkari ofizial.\nIzan ere, Txinak konpromisoa hartu zuen AEBetako nekazaritza produktuak erosteko 40.000 eta 50.000 milioi dolarrerainoko balioaz. Pekinek orain arte AEBei erositakoa halako bi baino gehiago da, Trumpek esan zuenez; halako hiru ere izan daitekeela gaineratu zuen.\nPekinek eta Washinghtonek uko egin diote orain arte balizko akordioaren inguruko ezer publikatzeari, baina Etxe Zuriak esan du Txinako dibisa debaluatzeko neurriak jasotzen dituela itunak, eta jabetza intelektualari buruzkoak ere bai. Gai horiek bigarren fasean adostu beharrekoak direla ere erantsi zuen. Bestalde, Huawei konpainia teknologikoari ezarritako betoaren auzia beste negoziazio batean jorratzen ari dira bi aldeak, itun nagusitik at.


Literatur Emailuak - 59. zenbakia - 2003-02-20\n59 zenbakia: 2003ko otsailaren 20an\nBitoriano Gandiaga hil zela bi urte beteko dira otsailaren 21ean. Poetaren ahotsa grabatu zuen Erein argitaletxeak 1997an, "Ahotsik behartu gabe" liburuarekin batera disko bat plazaratu. Disko hartatik ekarri ditugu hamar poema, Gandiagak berak irakurriak: Elorri, Hiru gizon bakarka, Uda batez Madrilen, Denbora galdu alde eta Ahotsik behartu gabe liburuetatik bina.\nRaymond Queneau eta Zazie metroan\n2001 otsailak 21: Bitoriano Gandiaga hil zen Arantzazun.\n1964 otsailak 23: Paulo Arozena "Begi beltx" arraioztarra hil zen Manila eta Guam irlatik itzuli eta gutxira.\n1898 otsailak 24: Tomas Agirre "Barrensoro" jaio zen Errezilen. Gazi-gozoak liburua kaleratu zuen 1933an Verdes Atxirika argitaletxean.\n"Munstro abertzalea" poema liburua aurkeztuko du Ignazio Aiestaranek otsailaren 21ean (ostirala) 11:30etan Donostiako Bilintx liburudendan. Aurkezlea eta epilogoaren egilea: Joxe Azurmendi. Argitaldaria: Elkar.\nDiapoesiako lagunek "Ezkerrez idatzitako literatura" errezitaldia eskainiko dute otsailaren 21ean (ostirala) 20:00etan Elorrioko Arriola kultur aretoaren ateneoan. Antolatzailea: Munduko herri batean literatur ekimena.\nAitor Txarterinak helduentzako ipuinak kontatuko ditu otsailaren 25ean (asteartea) 17:30etan Iruñeko Zabaldi Elkartasunaren Etxean.\nBihotz Bakartien Klubak "Poeta hilen kluba" errezitaldi musikatua egingo du otsailaren 26an (asteazkena) 20:15etan Bilboko Kalderapekon. Literatur Jazza.\nAnjel Lertxundik "Zorion perfektua" nobela izango du hizpide otsailaren 26an (asteazkena) 20:00etan Deustuko Irakurlearen Txokoan.\nPako Aristik eta Mikel Markezek "Abiadura handiko urte baten kronika" eskainiko dute otsailaren 27an (osteguna) Iruñeko Iruñezar euskaltegian.\nInazio Mujika Iraolak "Gerezi denbora" liburua izango du hizpide otsailaren 28ean (ostirala) 20:00etan Iruñeko Zaldiko Maldiko elkartean, "Irakurriz dibertitzen gara" ekimenaren barrenean.\nMikelazuloko poetek 'Letren kilimak' errezitaldia egingo dute otsailaren 27an (ostirala) 20:00etan Larrabetzun. Antolatzailea: Munduko herri batean literatur ekimena.


Amezti, Egilea hemen ZUZEU\nGorrotoaren begi okerra? Edo ezkela ote? (I) - Euskaldunok fokuaren azpian gaude, edozein komisarietako galdeketetan bezala. Nafarroan gorrotoa, ezinikusia, herra, gaizki nahia hedatu dute. Deboilatu...\nIkuskizun baten inportantzia - Atzo jokatu ziren lehen eta bigarren mailako sherpa.ai Aizkolari Txapelketa nagusiak. Federazioarekin hautsi, eta aurten ere, pandamia pandamenia, txapelketak egitea...\nNik ez dut sinatuko - Tren lasterraren kontrako manifestua. Nik ez dut sinatuko. Tren lasterreko lanak gelditzeko eskatzen dute. Hainbeste diru irentsi duten lan horiek alde batera uzteko eta behar...\n“Gure kasa”n ere bai? - Gure kasa, gure kabuz, edo nahi duzuen bezala. “Kasa” “Kabuz”. Zer ote dute adberbio hauek niri hain gutxi gustatzeko? Ez dakit, benetan ez dakit. Eta ez dakit bes...\nEuzkaraz ez zekien larraundarra - Euskara lehen hizkuntza? Lehen, gerra ondoren eta, Euskal Herriko herri anitzetan euskara zen lehen hizkuntza. Eta euskaraz mintzatzen ziren haurrak karrikan, gazt...\nEtxean naiz - 1.-Etxean naiz? Gaur goizean Laboral Kutxara joan naiz. Mostradorean neskatila beltxaran bat. Hego Amerikakoa dirudi. -Egunon! Transferentzia bat egin nahi dut… -En español –txo...\nEuskararen eguna eta amesgaiztoa - Gaur abenduaren 3a, euskararen eguna. Horren karietara, dirudienez, bideo bat sortu dute eta oraintxe bertan jaso dut whatsppez. Zer du euskarak milaka urtez Europa...\nIzugarria izan da - Bai, izugarria izan da Kataluniakoa. Bai, bai, hori guztiok dakigu. Ez dago egun guztia hori esaten ari beharrik. Horren zaina non dagoen, zergatia, konponbidea…, ez dago Katalu...\nArran Arran-hotsa, arran-hotsa, Katalunian lehenik eta gero Balearretan. Bizkaian arran, joalea da, baina ez katalanez, uste dut erroa dela. Nolanahi gisa, durundia entzun da Madrilen. Ezinegona, am...\nXoratu al gara Burgosen bide dute ezkon aurreko festa. A Coruñan egitekotan omen dira. Cadizen egin zuten… Harrigarriak zitzaizkidan kontu hauek guztiak. Aspalditik entzunak nituen horrelakoak. E...\nEzkilak jotzera ausartu ez ginen urtea Ezkilak ez genituen jo. 1980. urtea zen. Ideia ausarta bat atera zen karrikara eta hedatu zen Euskal Herrian. Baina ez ginen ausartu ezkilak jotzea. “Korri...


Step Condiciones de Participación\nEE.BB. - Irlanda - Kanada\n8 - 14 urte\n11 - 18 urte\nBaldintza orokorrak 2016\nIzen-ematea eta ordainketa\nIzen-ematea egiterakoan 300-ko ordainketa egin beharko da, programaren prezio totaletik deskontatzen dena. Izen-ematea onartzen ez bada, ordaindutako zenbatekoa itzuli egingo da. Plaza zenbaki mugatua dela eta, eskaerak onartzeko momentuan, izen-emate data izango da kontuan. Ez da eskaerarik bideratuko, 300-ko ordainketa egiten ez bada. Ikasturtea egiteko programak, parte hartze baldintza espezifikoak dituzte. Izen-emateak pertsonal eta besterenezinak dira.\nProgramaren gainerako ordainketa, ikastaroa hasi baino 40 egun lehenago egin beharko da. STEPek epe horretan ordaindu ez den izen-ematea baliogabetzeko gai izango da. Gainerako ordainketa esku dirutan, izendun txekea STEP Language Services izena jarriz, edo STEPen kontuan diru-sartze bat eginez burutu ahalko da. Programaren zenbateko totala ikastaroaren hasiera data baino lehen ordaindu ez badu, ikasleak ezin izango du bidaiatu.\nPrezio-berrikustea: prezio guztiak aldaketak jasan ditzakete irteera eguna baino 20 egun lehenago, garraioaren prezioek eta/edo txanponaren parekotasunak aldaketak irteera eguna baino lehen jasango balituzte. Prezioak euroetan kalkulatu dira, indarreko trukea 12.01.2016 eginda, eurogunean sartzen ez diren txanponetarako.\nEzeztapen, aurkezte eza edota ikastaroa uztea\nIkasle batek ikastaroa ezeztatu nahi badu, ezeztapena idatziz bidali beharko du STEPeko bulegora. Ikasleak STEPri ordaindutakoa bueltan jasotzeko eskubidea izango du. Hala ere, STEPeri hurrengoko kontzeptuak ordaindu beharko dizkio (ezeztapen baldintza hauek ez dira ikasturte programarako aplikagarriak, ikusi bere parte-hartze baldintzak):\na)\tEzeztapen guztiek gestio gastuak eta STEPek izandako beste gastu batzuk ordaintzea suposatzen dute.\nb)\tEzeztapena ikaslearen partetik egiten bada eta hegazkin txartela edo bidai txartela emitituta badago, ikasleak txartel horren kostea ordaindu beharko du, ezeztapenaren kontzeptua edozein izanda ere.\nc)\tA eta b atalen laburpen bezala eta bezeroaren segurtasuna kontuan izanik, ezeztapen gastu maximoak hurrengoak dira:\n\tKasu guztietan 180\n\tIrteera baino lehen-30 egunetik 15 egunetara arte-zenbateko osoaren %35a\n\tIrteera baino lehen-14 egunetik 24 ordutara arte- zenbateko osoaren %60a\n\tIrteera baino lehen-azken 24 orduetan- zenbateko osoaren 100%\nIkaslea irteera egunean aurkezten ez bada edo ikastaroa behin hasita ikastaroa uzten badu, ez du inolako ordainketa itzultzerik izango. Hala ere, norberaren borondatekoak ez diren kausa larriengatik egindako ezeztapenekin (gaixotasunak edo istripuak, adibidez), STEPek fede onean jokatuko du eta ahalik eta kopuru handiena itzuliko du.\nIkastaro aldaketak eta gertakariak\nSTEPek ikastaroetako partaideei Programan azaldutako zerbitzu guztiak hitzartutako baldintza eta ezaugarriekin emateko konpromisoa hartzen du. Hala ere, hurrengo puntuak hartu beharko dira kontuan:\na)\tSTEPek ikastaroa hasi baino lehen ikastaroaren ezaugarri garrantzitsua aldatu behar badu, ikasleari jakinarazi beharko dio lehenbailehen. Parte-hartzaileak kontrataturikoa ezezta dezake inolako ordainketarik gabe, edo aldaketa onar dezake. Azkeneko kasuan, STEPek aldaketa zehatzak azalduko dizkio parte-hartzaileari.\nb)\tParte-hartzaileak hartutako erabakia lehenbailehen komunikatu beharko du; ikastaroan aldaketak daudela komunikatu eta hurrengo hiru egunetako epean. Parte.hartzaileak bere erabakia STEPi komunikatzen ez badio, aldaketa onartzen duela ulertuko da.\nc)\tSTEPek ikastaroren bat ezeztatzen badu, parte-hartzailearekin zer ikusirik ez duten arrazoiengatik edota parte-hartzaileak kontratua, a eta b ataletan adierazten den moduan, bertan behera uzten badu, STEPek aukerako beste ikastaro bat eskainiko du edo ordaindutako kopurua itzuliko du 14 eguneko epean.\nd)\tSTEPek ikastaroren bat ezeztatzen badu, ezinbesteko kausengatik izan ezik, ikasleek kalte-ordainketa jasotzeko eskubidea dute eragindako galera edo kalteengatik, baldintza orokorreko 2. Atalean adierazitako mugekin, elkarrekikotasun galdagarri printzipioarekin bat eginez.\ne)\tSTEPek ez du inolako kalte-ordainketarik egingo hurrengoko kasuetan:\n\tIkastaro ezeztapenaren zergatiak ezinbesteko arrazoiengatik edo kausa nahikoengatik direnean. Azkeneko kausa hauek babesa eskatzen duenaren esku ez dauden zirkunstantziengatik, eta nahiz eta beharrezko diligentziarekin jokatu ondorioak aldatu ezingo lituzkeelarik.\n\tTALDEko ikastaroaren ezeztapena, parte-hartzaile kopurua gutxiengora heltzen ez delako; ezeztapena parte-hartzaileari komunikatu behar zaio, gutxienez bidaia hasi baino hilabete bat lehenago. Parte-hartzaile kopuru minimoa 20koa da atzerriko talde ikastaroetan.\nf)\tParte-hartzailearen iritziz, ikastaroan zehar sortu ahal diren erreklamazioak edo desadostasunak, herrialde horretako erakunde arduradunari komunikatu behar zaizkio, konponbide egoki eta azkarra eskaini ahal izateko. Norako herrialdeko erakunde arduradunak eskainitako konponbidea parte-hartzailearen iritziz egokia ez bada, honek, ikastaroa bukatu eta 30 egun baino lehen, idatzizko erreklamazioa aurkeztu beharko du STEPen bulegoan. Behin beharrezkoa den dokumentazioa lortuta, STEPek 30 eguneko epea izango du erantzuteko. 30 egun naturaleko epea partaideak erreklamazioa aurkezten duen hurrengo egunean hasten da.\ng)\tErreklamazio kasuan, STEPek arduraz jokatzeko konpromisoa hartzen du, parte-hartzaileari behar bezalako konponbideak eskainiz. Auzi kasuetan, alderdi kontratugileek, aplika daitezkeen beste foru batzuei espresuki uko eginez gero, Bilboko auzitegi eta epaitegien jurisdikzioaren esanetara men egiten dute.\nIkastaroak laguntza anizkoitzeko aseguru-poliza hartzen du barne, aseguru-etxearen baldintzen arabera. Parte hartzaileek aseguru-poliza desberdina ere izenpetu dezakete. Programaren dokumentazioarekin batera, aseguru-polizaren kopia emango da eta hau ondo irakurtzea gomendatzen da. STEP aseguru-etxe eta parte-hartzailearen arteko bitartekaria da, erreklamaziorik badago, parte-hartzailea aseguratzailearekin jarri beharko du harremanetan. Ezbeharren bat aseguruaren arrisku-estalduran sartzen ez bada, edo estaldura gainditzen badu, parte-hartzaileak, guraso zein tutore legalek, sortzen diren gastuak ordaindu beharko ditu.Parte-hartzaileak beraien diru, objektu pertsonalak eta jabetasunen arduradunak dira.\nParte-hartzailearen tratamendu medikua edo kirurgikoa\nAdingabeko parte-hartzaileak tratamendu medikua edo kirurgikoa behar badu, ospitaleratu zein ebakuntza kasuak ematen badira eta gurasoekin edo tutore legalekin kontaktuan jartzea ezinezkoa bada, STEPek edo atzerriko erakundeak ikaslearentzako egokienak deritzen erabakiak hartzeko baimena dute.\nParte-hartzaileak dituen arazo edo intzidentzia fisiko zein psikikoa, eta baita osasun-historiala eta tratamenduak, izen eman baino lehen idatziz jakinaraziko zaio STEPeri. Ikastaroa burutzen den herrialdeko hizkuntzan itzulpena erantsi beharko da. Parte-hartzailearen edozein egoera programaren garapenean eragina izan ahal badu, STEPeri idatziz jakinaraziko zaio. STEPek izen-ematea bertan behera uzteko eskubidea du.\nNorako herrialdeetako ohiturak eta betebeharreko arauak programaren garapenean\nParte-hartzailea norako herrialdeko bizimodura eta ohituretara egokitu behar da. Norako herrialdeko portaera arauak, ohiturak, janaria, ordutegiak, distantzia, eta orokorrean bertako bizimodua, oso desberdinak dira. Parte-hartzaileak hango legeak eta arauak errespetatu behar ditu (eskola, erakundea, unibertsitatea, familia) eta haietara moldatu. STEPek parte-hartzaile bakoitzari bere programaren arau zehatzak banatuko dizkio, diziplina arauak barne. Herrialdeko legeak, arauak, diziplina eza edo portaera txarra ematen bada, parte-hartzailea programatik kanpo geratuko da. Hortaz, etxera joango da eta bidaiako gastuak berak (gurasoak edo tutoreak) ordaindu beharko ditu (hegaldia, laguntzailea, joan-etorriak, besteak beste). Gainontzeko kalteak sortu baditu, parte-hartzaileak STEPeri ordainduko dio egindako kalteen zenbatekoa. STEPek ez du ikastaroaren prezioaren diru kopururik itzuliko.\nFamilia anfitrioien ezaugarriak desberdinak dira norako herrialdeen arabera, eta batzuetan ez dute ohiko familia eredua betetzen, hau da, gurasoak seme-alabekin. Ikastetxeek gaztelania/euskera mintzatzaile bakarra jarriko du familia bakoitzean. Horrela bada ere, STEPek ohiz kanpoko ala ezinbesteko kausak direla eta, bi ikasle familia berean jartzeko eskubidea izango du.\nBatzuetan, ikaslea familia bat baino gehiagorekin egongo da ikastaroan zehar. Ikastetxeek ez dute klaserik ematen herrialde horretako jai nazionaletan. Hauek ezin dira berreskuratu. Hasierako maila-azterketa eta orientazioa eskola orduetan egiten dira.\nPasaportea, bisak eta dokumentazioa\nParte-hartzaile guztiak, baita adingabekoak ere, irteera-lekuan aurkeztu beharko dira, bakoitza bere dokumentazio eguneratuarekin eta bidaia-xede den herrialdeko araudia betez (norbanakoaren pasaportea, NANa); gainera, dokumentazioaren indarraldia programaren amaiera-egunetik goranzkoa izan beharko da. Bisatua beharrezkoa bada parte-hartzaileak lortu beharko du.\nBidaiaren antolakuntza teknikoa\nBidaien antolakuntza teknikoa CICMA 958 agentziak egiten du. Garraio enpresek bere gain hartzen dute bidaien antolakuntza teknikoaren ardura (gerta litezkeen atzerapenak, alterazioak, istripuak edota joan-etorrietan gerta daitezkeen ekipaje galerak antolakuntza teknikoaren erantzukizunaren barne daude). STEP garraio enpresaren eta parte-hartzailearen artean bitartekaria da. Parte-hartzaileak nahi badu bidaia teknikoa antolatzen duen agentziaren izena, telefonoa eta helbidea eskatu dezake. Parte-hartzaileak gehiegizko ekipajea badu, berak ordaindu behar izango du gehigarria.\nPrograma hasiera eta bukaerako datak: Programa hasiera eta bukaerako datak orientagarriak dira eta hauek katalogoan ezarritakoa baino egun batzuk lehenago edo beranduago egitera alda daitezke.\nPrograma garatzen ari den bitartean joan-etorriak egiteko baimena: Gurasoek edo partaidearen legezko tutoreek euren baimena ematen dute parte-hartzailea programa garatzen den bitartean garraio publikoz eta pribatuz mugitzeko.\nParte-hartzaileen irudia erabiltze ahal izateko baimena\nBaimena ematen zaio STEPeri, bere programak sustatzeko edo horien publizitatea egiteko parte-hartzailea agertzen den argazki-materialak edo beste mota bateko materialak erabiltzeko, partaidearen aldetik kontrakotasuna espresuki jakinarazi ez bada. Hala ere, parte-hartzailearen aldetik adierazi gabeko baimen hori ezeztagarria da edozein momentutan, baina honek STEPeri eragindako kalteak ordaindu beharko dizkio.\nDatu pertsonalak fitxategi bati gehituko zaizkio (titularra eta arduraduna STEP LanguageServices SL. da), STEP-merkataritza helburuetarako. Baldintza orokor hauen onarpenak, aipaturiko helbururako erabiltzeko baimena dakar. Hala ere, sarbide-eskubideak trebatzearen posibilitatearen, zuzenketaren eta indarreko legealdian, hurrengo helbidera komunikazioaren bitartez, ezarritako baldintzetan indargabetzearen gainean informatzen dugu: c/ Rodríguez Arias, 23-5.- 5 48011 Bilbo, Abenduaren 13ko 15/1999 Datu pertsonalen babesa lege organikoan jarritakoarekin ados.\nArauak eta baldintza orokorrak onartzea\nPrograma batean izen-emateak aurreko baldintzak, arauak eta ezaugarri orokorrak irakurri direla eta erabat onartzen direla esan nahi du, eta baita gure liburuxkan eta izen-emate orrietan adierazitakoak ere.\nCopyright © 1992-2016 Steptravel\nPribatutasun politika/Baldintza Orokorrak


Eka 13 14:57 Mahatserria (Bilbo): Patakonek manifestazioara dei egin du ostiralean Ertzaintzaren jarrera salatzeko Manifestazioa deitu dute ostiralerako Ertzaintzaren jazarpena salatzeko eta Patakon gaztetxeko egitasmoari sostengua erakusteko. Eraikinaren jabeei borondatea jartzeko eskatu diete; Udalari, berriz, zuhurtziaz jokatzeko, “Uribarriko hutsune soziokulturalen ardura handia duen heinean”.\nPatakoneko kideek prentsaurrekoa eman dute gaur goizean atzo Ertzaintza gaztetxean sartu eta bertan zeuden lagunak identikatu izana salatzeko. Adierazi dutenez, 19:00ak aldera kalez jantzitako bi ertzain eraikinera sartu ziren, “atzean furgoneta, kasko eta borradun dispositiboa zutela”.\nGaztetxea husteko baimenik gabe, barrualdean eraikina garbitzeko lanetan ari ziren lagunei modu oldarkorrean identifikatzeko eskatu zieten. Gazte horietako bati, adin txikikoa, diotenez, zaplaztekoa eman zion ertzainetako batek. Gainera, “kanpoan zeuden hainbat lagun identifikatu zituzten gaztetxe inguruetan egoteagatik”.\nMatiko kaleko zati bat zirkulazioari itxita izan zuten tarte horretan eta guztira 19 pertsona identifikatu zituzten, Patakoneko kideek jakitera eman dutenez. Azkenik, “gaztetxea nahi dutenean hustu dezaketela mehatxu eginez alde egin zuten, 19:40etan. Gaztetxeko lagunek “bidegabeko ekintza honi auzokideek emandako erantzuna” goraipatu nahi izan dute, minutu gutxitan ehun pertsona baino gehiago bildu zen Patakonen kanpoaldean.\nHorregatik, Ertzaintzaren jokaera salatzeko eta egitasmoari bultzada bat emateko manifestazioa deitu dute ekainaren 15erako, 19:30ean Uribarriko eskoletako plazatik abiatuta, “Uribarriko bandolero izan nahi duzuen guztioi” dei eginez.\nEraikina okupatu zutenetik, ekainak 1, auzokideen artean poza eta ilusioa zabaldu direla dio Patakonek, “udal zerbitzu ezaren aurrean” behar beharrezkoa duen espazio soziokulturala ematen baitio Uribarriri. Ildo horretan, hasieratik ateak zabal-zabalik izan dituen egitasmoa dela azpimarratu nahi izan dute.\nAmaitzeko eskerrak eman dizkiete “auzokide, bilbotar eta gainontzeko txokoetako lagunei” eta jasotako babesak “arrazoiaren indarrarekin lanean jarraitzera” bultzatzen dituela adierazi dute.\n| berriak, gaztetxea, menifestazio, patako, uribarri\nUrkullu: "Ulertezina da nafarrek mota guztietako kateak ikusi ahal izatea eta ez ETB"\nEsloveniak ez dio erreskaterik eskatuko EBri


Matrikula Prezioak | Musikene\nHitzarmenak eta kanpo lankidetzak\nSarbidea eta onarpena\nSarrera Probak Musikenen\nBeste ikastegi batzuetako sarrera probetatik datozen ikasleak\nOrkestra Ikasketa Master Ofiziala\nEdukiak eta metodologia\nEspezializazio Ikastaroak 2018/19\nEspezializazio Ikastaroen eskaintza\n2018/19 TASA AKADEMIKOAK\nKredituaren prezioa 1go matrikulan 26,47€\nKredituaren prezioa 2. matrikulan 45,68€\nKredituaren prezioa 3. matrikulan 54,57€\nEspedientea zabaltzea 27,34€\nKredituak aitortzea Aitortzen den irakasgaiari dagozkion kredituen zenbatekoaren %25a\nKanpoko ikasleentzat kreditu-aitorpena aztertzea 30,00€\nZiurtagiri akademiko ofiziala 27,34€\nEspediente lekualdatzea IN/OUT 27,34€\nMusikeneko matrikularen prezioak eremu unibertsitarioan ezarritako eredua jarraitzen du. 240 ECTS kredituak 4 ikasturtetan banatzen dira, 60 kreditu bakoitzak.\n2018/19ko MATRIKULAN SALBUESPENAK ETA BEHERAPENAK\nIkasleek kasu bakoitzean eskatzen den dokumentazioa aurkeztuz gero, Musikenek salbuespen eta beherapenak aurre ikusten ditu matrikulan kasu hauetan:\n1.- Ohorezko matrikula\n1.A.- Ohorezko matrikula Musikenen egindako irakasgaietan.\nSalbuespena ekarriko du ohorezko matrikula lortu den irakasgaiari dagozkion kreditu kopuruaren matrikulazio tasa akademikoetan. Kenkari horiek hurrengo ikasturtean soilik aplikatuko zaizkie Musikeneko ikasleei, eta ez beste Ikastegi batzuetatik datozen ikasleei.\n1.B.- Ohorezko matrikula batxilergoan.\nBatxilergoko kalifikazio globala ohorezko matrikula denean matrikularen zenbateko osoa salbuetsiko da; goi mailako musika ikasketak lehenengo aldiz hasten dituztenean bakarrik aplikatu ahal izango da.\n2.- Familia ugariak\nFamilia ugarietakoak diren ikasleak, kategoria orokorrean sailkatuta daudenean, matrikulazio tasen %50a ordaindu beharko dute.\nKategoria berezian sailkatutako familia ugarietako ikasleek %100eko salbuespena izango dute matrikulazio tasetan.\n3.- Desgaitasunen bat duten pertsonak\n%33koa edo hortik gorako desgaitasunen bat duten ikasleak, organo eskudunak hala emana denean, matrikulazio tasak osotasunean salbuesteko eskubidea izango du.\nGoi mailako titulaziorako beka esklusiboak:\nAIE bi beka, 3.000 eurokoa bakoitza: AIE (Artistas, Intérpretes o Ejecutantes) erakundearen Laguntza eta Kultura Fondorako Batzordeak 3.000 euroko bi beka aurre ikusten ditu Musikeneko ikasleentzat urteko espezializazio altuko beka eskaintzan, Interpretazio Klasikoa eta Jazz espezialitateetan. Deialdia AIEren webgunean ematen da argitara martxoan.\n2.000 euroko “Igartza” beka bat: Beasaingo Udalak 2.000 euroko beka bat emango dio goi mailako ikasketetan matrikulatua dagoen ikasle bati, epaimahai batek horretarako espresuki hautatua. Hautaketa udazkenean egingo da.\nSGAE bi beka, 1.500 eta 1.000 eurokoa bakoitza: SGAE Fundazioak bi beka emango ditu Musikeneko Konposizio ikasleentzat. 1.500 euro eta 1.000 eurokoak izango dira, hurrenez hurren\nEusko Jaurlaritzako Bekak: EAEn bizi diren ikasleek Eusko Jaurlaritzak urtero unibertsitate ikasketentzat eskaintzen dituen bekak eska ditzakete. Deialdia uztailean ematen da argitara helbide honetan : http://www.hezkuntza.ejgv.euskadi.eus\nHezkuntza Ministeritzako Bekak: Euskal Autonomia Erkidegotik kanpoko ikasleek beka orokorrak eska ditzakete, derrigorrezko hezkuntzaren ondorengo ikasketak egiten dituztenentzat urtero Hezkuntza Ministerioak uztaila amaieran egiten duen deialdian: http://www.mecd.gob.es\nMusikene Euskal Herriko Goi-Mailako Musika Ikastegia


Apirilaren 23an, zatoz Zientzia Azokara! • ZUZEU\nIkertzaile gazteen proiektuak eta ekitaldiak, Bilboko Plaza Barrian, egun osoz\nApirilaren 20an aurkeztuko da prentsaurrekoan, 11tan, Bilboko udaletxeko prentsa-aretoan\nEgitarau bete-betearekin dator aurtengo Zientzia Azoka. Eguerdiko 12tan hasi eta iluntzeko 8ak arte, ikertzaile gazteek ikasturtean landutako ikerketa-proiektuak eta proiektu teknologikoak erakutsiko dituzte Plaza Barrian. Hala, 12-18 urteko gazteen ia ehun talde eta haien lanak izango dira protagonistak.\nHorrekin batera, zientzia-ikuskizunekin eta esperimentuekin gozatzeko aukera izango dute bertaratzen duten guztiek. Amaieran, egindako lanaren aitortza jasoko dute; besteak beste, talde batzuek Espainiako zein atzerriko beste azoka batzuetara joateko aukera izango dute.\nXehetasun guztiak azaltzeko, apirilaren 20an prentsaurrekoa emango dute 11tan, udaletxeko prentsa-aretoan Begoña Garamendi Ibarrak, Eusko Jaurlaritzako Hezkuntza, Hizkuntza Politika eta Kultura Saileko Hezkuntza Berriztatzeko zuzendariak; Koldo Narbaiza Olaskoagak, Bilboko Udaleko Euskara eta Hezkuntza zinegotziak; eta Leire Cancio Oruetak, Elhuyarreko zuzendari nagusiak\nAipatzekoa da Zientzia Azoka, Elhuyarrek antolatzen badu ere, Euskal Herriko Zientzia eta Teknologia Sarearekin elkarlanean egiten dela. Hain zuzen, UPV/EHUko, Mondragon Unibertsitateko, Nafarroako Unibertsitate Publikoko eta Deustuko Unibertsitateko ikertzaileen laguntza jasotzen dute gazteek.\nGazteengan zientziaren eta teknologiaren arloetako gaitasunak lantzea, bokazioak piztea eta alorreko pertsonak hurbiltzea dira ekimenaren helburu nagusiak, eta , eta erakunde hauek finantzatzen dute: Bilboko Udalak, Eusko Jaurlaritzako Hezkuntza, Hizkuntza Politika eta Kultura Sailak, Iberdrolak, Euskaltelek, Visiontech4Life kontsortzioak, Bizkaiko Foru Aldundiak eta FECYT erakundeak (Zientzia eta Teknologiarako Espainiako Fundazioa).\nBabes horren erakusgarri, Zientzia Azokaren babesle eta kolaboratzaile guztiak egongo dira irekieran, 12tan Zatoz zu ere Bilboko Plaza Barrira!